Έξι Έλληνες drummer μοιράζονται μαζί μας τις σκέψεις τους πάνω στην σκληρή και ενδιαφέρουσα ταινία του Damien Chazelle\nΑπό την Κατερίνα Μυτιληναίου, 10/03/2015 @ 15:25\n* Ως ιατρικός όρος το whiplash αναφέρεται στον τραυματισμό του αυχενικού συστήματος που προκλήθηκε από βίαιη παλινδρομική κίνηση (σ.σ.: headbanging;). Επίσης, "Whiplash" τιτλοφορείται σύνθεση του σαξοφωνίστα και εκκεντρικού συνθέτη της jazz, Hank Levy (1927 - 2001), μέρη του οποίου ακούγονται στην μουσική επένδυση της ταινίας. Ως τίτλος της συγκεκριμένης ταινίας, αποτελεί και ένα λογοπαίγνιο που χαρακτηρίζει τις ακραίες παιδαγωγικές μεθόδους του καθηγητή Fletcher.\nΜε 5 υποψηφιότητες για Όσκαρ και τελικά τρία χρυσά αγαλματίδια, για τον J.K. Simmons (Β' Ανδρικού Ρόλου), τους Craig Mann, Ben Wilkins και Thomas Curley (Μιξάζ) και τον Tom Cross (Μοντάζ), Βραβείο Χρυσής Σφαίρας και πάλι στον J. K. Simmons, καθώς και το Μεγάλο Βραβείο της Επιτροπής και Βραβείο Κοινού στο Φεστιβάλ Sundance, το "Χωρίς Μέτρο" -ή "Whiplash" χωρίς τη «μέτρια» μετάφραση του τίτλου- είναι στο προσκήνιο όχι μόνο για την επιτυχημένη πορεία του, αλλά και για τον σοβαρό προβληματισμό που εγείρει πάνω στην αξία της ίδιας της Τέχνης.\nΗ ιστορία -χωρίς ίχνος spoiler, για όσους δεν την είδατε ακόμη- έχει ως εξής:\nΟ Andrew Neyman, τον οποίο υποδύεται ο 28-χρονος Miles Teller, είναι ένας φιλόδοξος νεαρός ντράμερ που σπουδάζει σε ένα από τα καλύτερα μουσικά σχολεία της Αμερικής. Καθηγητής του είναι ο Terence Fletcher (J. K. Simmons), ένας από τους πιο απαιτητικούς και τελειομανείς μαέστρους της τζαζ. Η μέθοδος διδασκαλίας του είναι κάθε άλλο παρά συμβατική.\nΤο βασικό ερώτημα στο οποίο φιλοδοξεί να δώσει απάντηση η ταινία είναι: «Υπάρχουν όρια όταν προσπαθείς να αναδείξεις την τέλεια ερμηνεία;». Και κάπως έτσι, ένα σενάριο ανοίγει θέματα όπως οι μέθοδοι διδασκαλίας, αλλά και εξάσκησης της μουσικής και οι δυσκολίες και οι προκλήσεις της ζωής ενός επαγγελματία μουσικού. Ξαναέρχονται στο φως όλοι οι πάγιοι προβληματισμοί πάνω στις σχέσεις δασκάλου-μαθητή, αλλά και το βασανιστικό άγχος της απόδοσης που αισθάνονται οι καλλιτέχνες που παρουσιάζουν έργα μπροστά σε κοινό και πολλές κατ’ ιδίαν τέτοιες συζητήσεις ξεκίνησαν μετά την προβολή του "Whiplash" στις ελληνικές αίθουσες.\nΜιας και ο πρωταγωνιστής της ιστορίας εξασκείται στα ντραμς, μιλήσαμε με κάποιους από τους καλύτερους Έλληνες ντράμερ και τους ζητήσαμε να μας μεταφέρουν τις απόψεις, τις εμπειρίες και τα συναισθήματα που (ίσως) τους προξένησε η ταινία.\nSocrates Drank The Conium, Akis Tourkogiorgis & The Blue Airways\n«Όταν είδα την ταινία την βρήκα υπερβολική! Η ταινία αναφέρεται σε έναν jazz drummer που θέλει να γίνει «πρωταθλητής» και για μένα προσωπικά η μουσική δεν είναι αγώνας αλλά τέχνη! Επίσης ο τρόπος που ο δάσκαλος φέρεται «με το μαστίγιο» στον μαθητή νομίζω ότι στην πραγματικότητα θα τον απέτρεπε να κυνηγήσει το όνειρο του, δημιουργώντας του φοβίες που μόνο την πρόοδο του δεν θα βοηθούσαν!\nΕννοείται ότι το επάγγελμα του μουσικού είναι ένα από τα δυσκολότερα και υπάρχει τεράστιος ανταγωνισμός, σωματική και ψυχική κούραση, απογοητεύσεις, χαρές και λύπες! Θέλει υπομονή, επιμονή, θυσίες, αφοσίωση και ατελείωτη μελέτη για να ξεχωρίσεις πραγματικά, αλλά μελέτη με τον σωστό τρόπο! Τόσο αίμα δεν είχαμε δει ούτε στα "Rocky" με τον Sylvester Stallone! Άλλωστε, η μελέτη ενός σοβαρού μουσικού γίνεται για να φτιάξει κυρίως την τεχνική του για να παίξει μουσική και η σωστή τεχνική δεν επιτρέπει αίματα και πληγές στα χέρια, αλλά να μπορεί ο μουσικός να φτάσει σε υψηλά εκτελεστικά επίπεδα χωρίς να τραυματίζει τον εαυτό του! Το λένε και όλοι οι παγκοσμίου φήμης drummer στα σεμινάριά τους: Όταν τραυματίζεσαι παίζοντας κάτι δεν πάει καλά με την τεχνική σου... Πώς λοιπόν ο ίδιος ο δάσκαλος σε βάζει στην διαδικασία να κάνεις κακό στον εαυτό σου για να του αποδείξεις ότι είσαι «καλός»;\nΓια μένα ένας ταλαντούχος μουσικός, που θέλει να γίνει ένας πολύ καλός επαγγελματίας, πρέπει να καταλάβει μέσα του ότι η ίδια η μουσική δεν συγχωρεί την μετριότητα, να την σέβεται και να είναι ο ίδιος ο πιο αυστηρός κριτής του εαυτού του. Παν μέτρον άριστον, όμως! Δεν χρειάζεται από πάνω του έναν καθηγητή που θα τον βρίζει, αλλά κάποιον που θα τον κάνει να αγαπήσει την τέχνη, πάντα με σωστή καθοδήγηση.\nΕννοείται πως δεν επαναπαύεσαι μόνο στο ταλέντο, αλλά θέλει και σκληρή δουλειά! Κανένας καθηγητής δεν θα σε φτιάξει super μουσικό! Πρέπει να πιστέψεις στον εαυτό σου και να δουλέψεις περισσότερο από μόνος σου... Θα μπορούσα να γράψω τόσα πολλά ακόμα, αλλά το θέμα έχει τόσες πολλές παραμέτρους και δεν θέλω να κουράσω...\nΠίσω στην ταινία λοιπόν! Όταν την είδα την βρήκα υπερβολική κυρίως στα παρακάτω σημεία:\n1. Υπερβολικό το φέρσιμο του καθηγητή (δε νομίζω ότι σε μια σοβαρή μουσική σχολή θα έμπαινε ο καθηγητής μέσα στην τάξη για μάθημα λέγοντας στους μαθητές «Λοιπόν cocksuckers!» ή θα τους έριχνε χαστούκια λίγο πιο δυνατά από ένα χτύπημα στο snare με rim μαζί!). Κάποιοι σύγκριναν αυτή την συμπεριφορά με την ερασιτεχνική ηχογράφηση που κυκλοφόρησε στο YouTube με τον Buddy Rich να βρίζει την ορχήστρα του... Έστω! Αν και εκεί μιλάμε για χρόνια επαγγελματίες μουσικούς και όχι για σχολή με παιδιά - σπουδαστές... (αν και προσωπικά ούτε με αυτό συμφωνώ).\n2. Πολύ αίμα! Ακόμη και στις φωτογραφίες των τίτλων! Ένα ζευγάρι μπαγκέτες πάνω σ' ένα ταμπούρο γεμάτο αίματα... Το βρίσκω τελείως λάθος σαν προσέγγιση του θέματος αλλά και σαν μήνυμα για τα νέα παιδιά!\n3. Κάποια πλάνα που οι υπερβολικές κινήσεις του ηθοποιού - drummer δεν ανταποκρίνονταν με αυτό που στην πραγματικότητα ακουγόταν στα κομμάτια και ήταν εκτός στυλ…(αυτό για όσους είναι μουσικοί...)\n4. Προς το τέλος, όπου στη μεγάλη συναυλία - διαγωνισμό καλύτερης ορχήστρας, ο καθηγητής δίνει επίτηδες λάθος παρτιτούρες στον drummer!\n5. «Υπερβολές!». αναφωνούσα κάθε λίγο την ώρα που την έβλεπα. Θα μου πεις, κινηματογράφος είναι! Ok! Ίσως την βρήκα παραπάνω υπερβολική απ' όσο εγώ θα ήθελα. Αυτή είναι καθαρά η προσωπική μου γνώμη και δεν θέλω να έρθω σε αντιπαράθεση με κανέναν, ούτε να αποτρέψω κάποιον από το να δει την ταινία! Ο καθένας βγάζει τα συμπεράσματα του και αυτό είναι και το όμορφο!\nΕυχαριστώ πολύ το Rocking.gr για την πρόσκληση!»\nPotergeist, Beyond Perception\n«"Whiplash"...ταινία με drums! Δεν θα μπορούσε να μου ξεφύγει. Μια όμορφη και ευχάριστη «φανταστική» ιστορία που όποιος την δει, σίγουρα δεν θα σπαταλήσει δύο ώρες της ζωής του. Προσωπικά εγώ είχα την τύχη να είμαι μαθητής στα ωδεία από πάρα πολύ μικρή ηλικία, οπότε τόση καφρίλα δεν είχα αντιμετωπίσει. Πιο πολύ σχέση πατέρα-γιού είχα με τούς καθηγητές μου. Βέβαια, όσο μεγάλωνα τα έχω «ακούσει» κι εγώ, όπως όλοι, αλλά σε καλό μου βγήκε, οπότε χαλάλι... (γέλια)\nΕντάξει, λίγο φωνή και λίγο ξυλαράκι ποτέ δεν έβλαψαν κανέναν, ίσα ίσα ανάβουν και τα αίματα, γίνεται πιο sexy και το μάθημα. Εδώ, όμως, έχουμε να κάνουμε με μία χολιγουντιανή παραγωγή, οπότε οι υπερβολές του κ. Fletcher νομίζω ότι μόνο στις ταινίες υφίστανται. Αν ήμουν ο καθηγητής Fletcher, πρώτα απ' όλα θα προσπαθούσα λίγο να ηρεμήσω και να μειώσω τα κόμπλεξ μου (γέλια).\nΠροσωπική μου άποψη και σύμφωνα με τις εμπειρίες των 21 χρόνων που έχω στην πλάτη μου παίζοντας το όργανο, νομίζω ότι όσο αντίληψη, μελέτη και τεχνική χρειάζεσαι, άλλο τόσο έμπνευση, αυθορμητισμό και πάθος θέλεις. Το ένα συμπληρώνει το άλλο...Έχουμε να κάνουμε με μία κινηματογραφική ταινία, οπότε τα όσα διαδραματίζονται εκεί είναι λίγο-πολύ υπερβολικά, εννοώντας πάντα τις αντιδράσεις του κ. Fletcher. Όσον αφορά τη μελέτη και την προσπάθεια του Andrew, αυτό έχει 100% σχέση με την πραγματικότητα... Άμα λιώσεις στη μελέτη, θα γίνεις παιχταράς.\nΕίχε πολύ πλάκα στην ταινία η επιμονή και η πίεση του δασκάλου να παίξει ο μαθητής του double time swing feel στα 300 bpm. Μιλάμε για τον ορισμό του blast beat. Πόσο πιο πάνω να πήγαινε δηλαδή; Η καλύτερη στιγμή της ταινίας...\nConclusion... κ. Fletcher: θεός!»\nBarbara's Straight Son, Borderline Syndrome, The East\n«Την ταινία την είδα. Ήταν σίγουρα ενδιαφέρουσα, με καλές ερμηνείες και αρκετά καλό soundtrack. Σίγουρα το concept της μου τράβηξε το ενδιαφέρον ως drummer,αλλά δεν μου έδωσε κάτι παραπάνω από αυτό, καθώς την βρήκα υπερβολική και λίγο κοινότυπη στην εξέλιξη της, με πολλές ανακρίβειες για το πώς παρουσιάζει τη διαδικασία εκμάθησης ενός μουσικού οργάνου. Αν και προσπάθησα να μη την δω υποκειμενικά, ως drummer, πιστεύω είναι μια ταινία για τις ανθρώπινες σχέσεις με αφορμή τα drums και όχι το ανάποδο...\nΟι σχέσεις μου με τούς δασκάλους μου ήταν πολύ καλές και στενές, μιας και «άρχισα» σχετικά μεγάλος και πήγα σε όλους από επιλογή και εκτίμηση για αυτό που κάνουν. Με βοήθησαν πολλές φορές να ξεπεράσω τα «όριά» μου και να καταλάβω πόση αφοσίωση και αγάπη χρειάζεται για να μάθεις και να εκφραστείς μέσα από ένα όργανο. Κυρίως, όμως, πώς να προσπαθήσω να γίνω ο ίδιος δάσκαλος του εαυτού μου.\nΔεν πιστεύω ότι υπάρχει ένας καλύτερος τρόπος να μάθει κανείς μουσική, υπάρχει ένα μεγάλο εύρος - από τούς παραδοσιακούς μουσικούς που γεννιούνται κυριολεκτικά μέσα στη μουσική, μέχρι τα αυστηρά δομημένα συστήματα της κλασικής μουσικής στη Δύση, την Ινδία κ.λπ... (Η εκμάθηση της μουσικής) είναι μία πολύ προσωπική διαδικασία, αλλά αυτό που είναι σίγουρο είναι ότι ο μαθητής πρέπει να το θέλει πολύ. Δεν γίνεται ούτε με το μαστίγιο, ούτε ήπια, είναι μία πολύ έντονη διαδικασία που όμως αν δεν γίνει συνειδητοποιημένα, δεν θα αποδώσει ούτε τα ελάχιστα. Το «μαστίγιο» έχει νόημα μόνο όταν το κρατάς ο ίδιος για τον εαυτό σου, με την έννοια της πειθαρχίας και της συγκέντρωσης και όχι με την έννοια του καταναγκασμού.\nΣτην ταινία αποτυπώνεται αρκετά καλά το πόσο σημαντικό θεωρεί ένας drummer το να γίνει καλύτερος και να ανταποκριθεί στην τεράστια ύλη και την ιστορία του οργάνου και το πόση προσπάθεια και χρόνος απαιτείται για να γίνει κάποιος «επαγγελματίας». Αυτό που δεν αποτυπώνεται καθόλου καλά είναι το τί απαιτείται από έναν drummer για να παίξει σε μία τέτοια ορχήστρα (π.χ. το να παίξει swing στο 1000).\nΈνας καλός δάσκαλος πρέπει να ξέρει πότε να πιέσει και πότε να βοηθήσει έναν μαθητή. Για να μάθεις κάτι καινούργιο, βοηθάει η αργή ταχύτητα, η επανάληψη και η χαλάρωση.\nΑνακρίβεια το ότι ένας δάσκαλος θα σου ζητήσει να παίξεις κάτι που δεν κατέχεις τεχνικά επί ώρες μέχρι να το καταφέρεις, απαιτώντας να το κάνεις πιο γρήγορα, για την ακρίβεια θα σού ζητήσει ακριβώς το αντίθετο! Και κυρίως, στα 15 χρόνια που παίζω drums, δεν έχω ματώσει ούτε μία φορά, ούτε έχω δει κάποιον να ματώνει (πρέπει να έχεις πολύ κακή τεχνική για να το «καταφέρεις» αυτό).. Γενικώς λείπει και η αίσθηση αλληλεγγύης ανάμεσα στους συμμαθητές - συναδέλφους... Λογικό, αφού μιλάμε για χολιγουντιανή ταινία και όχι ντοκιμαντέρ...\nΑπό τη μέθοδο του Fletcher δεν θα κρατούσα τίποτα, πιστεύω ότι έτσι ο δάσκαλος μουσικής παρουσιάζεται στα όρια της καρικατούρας και όλο του το κύρος ταυτίζεται με τον πρόκληση φόβου στην ορχήστρα και τον εξευτελισμό των μελών της. Σίγουρα ένας μαέστρος πρέπει να έχει τον έλεγχο της ορχήστρας, αλλά μέσω του σεβασμού...\nΗ μουσική σίγουρα είναι πολύ απαιτητική, όχι μόνο τεχνικά, αλλά και ερμηνευτικά και ως προς τη συνειδητοποίηση του τι θες να εκφράσεις μέσα από αυτήν. Επίσης, η διαδικασία της μελέτης είναι αρκετά διαφορετική από αυτή της σύνθεσης και από αυτή του αυτοσχεδιασμού. Αλλού απαιτείται περισσότερη πειθαρχία και λογική ανάλυση, αλλού έμπνευση και οργάνωση και αλλού αυθορμητισμός και διαδικασίες που λειτουργούν περισσότερο υποσυνείδητα. Όλα αυτά τα στοιχεία πρέπει να λειτουργούν αρμονικά και όχι σε σύγκρουση το ένα με το άλλο. Χρειάζεσαι έμπνευση και δημιουργικότητα για να βρεις τρόπο να βελτιώσεις την τεχνική σου και σαφώς όση καλύτερη τεχνική έχεις, τόσο πιο πολύ μπορείς να εκφραστείς αυθόρμητα. Για μένα, τεχνική είναι όχι το να παίζεις γρήγορα, αλλά το να εκφράζεις την κάθε μουσική σου ιδέα άνετα, δίνοντας βάρος στο τι θες να πεις και με τί διάθεση κι όχι στο να δείξεις την προσπάθεια πίσω από αυτό.»\nΣtella / Sad Disco / Monsieur Minimal\n«Φυσικά και μου άρεσε η ταινία. Πέρα από το drumming, που είναι ένα από τα βασικά της στοιχεία, λάτρεψα την ερμηνεία του J. K. Simmons. Βασικά, για εμένα, ήταν το δυνατό χαρτί. Κατά τ' άλλα, ε, δεν την λες και αριστούργημα. Έτσι κι αλλιώς σε λίγο καιρό θα την θυμούνται ως την ταινία που έμαθε ο κόσμος τον J.K., πέρα από το Spiderman. Ίσως και για την ταινία που έκανε τους τζαζ ντράμερ πιο κουλ.\nΚοίτα, ο καθηγητής Fletcher τους ωθούσε να ξεπεράσουν τους εαυτούς τους. Όσο για το μπινελίκωμα που έπεφτε, δεν με ενόχλησε. Μου την έσπασε στο τέλος όταν του την έφερε. Και μετά και καλά ο άλλος το πήρε προσωπικά και ανέδειξε το ταλέντο του (εδώ γελάμε)! Αλλά αυτή έτσι κι αλλιώς δεν είναι μέθοδος διδασκαλίας, μια ταινία είναι...\nΑνάλογες εμπειρίες δεν έχω και δε νομίζω να έχει κάποιος άλλος σε τέτοιο βαθμό. Έχει τύχει όμως, όταν συνεργάζεσαι με μουσικούς και κατά την διάρκεια της πρόβας, να υπάρχουν προστριβές γιατί, για παράδειγμα, δεν μπορείς να παίξεις κάτι σωστά ή φεύγεις από τον χρόνο. Τυχαίνει. Σε όλους. Όσο για τους καθηγητές, επί το πλείστον είμαι αυτοδίδακτος, βέβαια έχω κάνει μαθήματα, αλλά λιγότερα από όσο μάλλον θα έπρεπε...\nΤο πώς μαθαίνει κάποιος μουσική είναι καθαρά δικό του θέμα. Και μουσική θα μάθεις μόνο αν ακούς πολλή και διαφορετική. Όσο για το να παίζεις καλύτερα, ΕΑΝ ΔΕΝ ΝΙΩΣΕΙΣ ΤΟΝ ΣΥΝΑΓΩΝΙΣΜΟ ΚΑΛΑ ΣΤΟ ΠΕΤΣΙ ΣΟΥ, τον καλύτερο καθηγητή να έχεις, πάντα κάτι θα σε κρατάει πίσω. Προσωπική μου άποψη...\nΓια μένα, η εκπαίδευση δεν έχει καμία απολύτως σχέση με τα όσα διαδραματίζονται στην ταινία. Αυτοί είναι όλοι τους ρομποτάκια, δεν υπάρχει τίποτα έξω από την παρτιτούρα. Πέρα από όλα τ' άλλα -ρυθμοί, βελτίωση τεχνικής κ.λπ.- εκπαίδευση είναι να μάθεις να συνεργάζεσαι αρμονικά με τους άλλους, να ακούς, να μην έχεις stage fright ή, ακόμα καλύτερα, να μάθεις να κρύβεις τα λάθη σου κατά τη διάρκεια του live.\nΔεν υπάρχει πολύς χώρος για αυθορμητισμό ή έμπνευση, εάν δεν υπάρχουν τα παραπάνω που αναφέραμε. Εν ολίγοις, εάν δεν μπορείς να παίξεις το όργανο σου καλά, θα ταλαιπωρείσαι, θα τραυματίζεσαι, θα ξενερώσεις και θα πεις «δε γαμιέται..». Μπορεί και να τα παρατήσεις. Όπως, επίσης, εάν ξεκινήσεις ντραμς, δεν υπάρχει πιο βαρετό πράγμα από τα μαθήματα, όταν σου δείχνουν τα χτυπήματα χωρίς να σε αφήσουν να παίξεις. Δηλαδή τα βλέπεις και δεν σε αφήνουν να βαρέσεις! Γι αυτό κι εγώ αποφάσισα να συνεχίσω χωρίς καθηγητή, απλά μελετώντας στο στούντιο τραγούδια που μου άρεσαν να παίζω. Ίσως για αυτό να είμαι καλύτερος σε κάποια συγκεκριμένα είδη μουσικής και ο χειρότερος σε κάποια άλλα. Αλλά δεν μπορούμε να είμαστε καλοί σε όλα, έκαστος στο είδος του. Αυτή είναι η μαγεία έτσι κι αλλιώς...»\n«Το "Whiplash" είναι μια ταινία όχι μόνο για μουσικούς. Με την υποψηφιότητά της στα Όσκαρ το αποδεικνύει. Σίγουρα δε μου άλλαξε τη ζωή, αλλά την παρακολούθησα ευχάριστα. Σε κάποιους μουσικούς μπορεί να φάνηκε κάπως υπερβολική σε σημεία και μπορώ να καταλάβω τους λόγους. Από την άλλη είναι απλά μια ταινία...\nΑνάλογη εμπειρία είχα στο Δημοτικό, με έναν καθηγητή Γερμανικών, που αν έκανες λάθος σε χτυπούσε στην πλάτη. Δεν ήταν και πολύ καλή περίπτωση ανθρώπου.. Ο δάσκαλός μου στα τύμπανα ήταν ο Νίκος Ζωγράφος, ο οποίος ήταν το ακριβώς αντίθετο από τον Fletcher. Μόνο γιόγκα δεν κάναμε πριν το μάθημα...\nΠιστεύω πως αν κάποιος έχει ταλέντο, όρεξη και πείσμα, θα γίνει πολύ καλός μουσικός. Το θέμα είναι προσωπικό περισσότερο, ενώ η βία, σωματική ή ψυχολογική, είναι εντελώς αχρείαστη. Κάνοντας μαθήματα σε μικρά παιδιά, βλέπω πως είναι σημαντικό να μπορείς να διακρίνεις καταρχάς τα στοιχεία της προσωπικότητας του καθενός και ανάλογα να αντιμετωπίζεις τον κάθε άνθρωπο. Μετά, πρέπει να βρίσκεις τον τρόπο να παρακινείς σωστά, να δίνεις κίνητρα. Με ψυχολογική βία δεν πρόκειται να καταφέρεις κάτι. Η δουλειά σου δεν είναι εύκολη, αλλά από τη στιγμή που την αναλαμβάνεις, είσαι υποχρεωμένος να βρεις την ιδανική μέθοδο, η οποία φυσικά κάθε φορά αλλάζει.\nΗ ιστορία έχει δείξει ότι μερικές από τις πιο επιδραστικές μπάντες αποτελούνταν από μουσικούς που έδιναν μικρότερη σημασία στην τεχνική και μεγαλύτερη στο συναίσθημα. Ο άνθρωπος που θα τα συνδυάσει και τα δύο, θα είναι ίσως ένας ολοκληρωμένος μουσικός.»\n«Η ταινία μου άρεσε, σαν άνθρωπος εκτός μουσικής.. Αν κρίνω όμως σαν ντράμερ οφείλω να πω το αντίθετο. Ποτέ δεν είχα ανάλογη εμπειρία! Αντιθέτως, πάντα έχω στο μυαλό μου μία φράση του αγαπημένου μου δασκάλου, του κ. Νίκου Σιδηροκαστρίτη, «η μουσική δεν είναι αγώνας δρόμου!». Γενικότερα, χρειάζεται μέθοδος και πρόγραμμα.\nΗ jazz σίγουρα είναι απαιτητική στο θέμα της τεχνικής, χωρίς αυτό να σημαίνει ότι δεν υπάρχει χώρος για συναίσθημα και έκφραση, έμπνευση ή αυθορμητισμό. Κάθε άλλο...»\nΕυχαριστώ τους συναδέλφους Θεοδόση Γενιτσαρίδη, Γιάννη Λυμπέρη και Κώστα Σακκαλή για την συμβολή τους!


Κορφιάτικο: Η NASA «προχωράει» στην εύρεση ζωής στον Άρη: Δεν θα περάσει πολύς καιρός πριν εντοπίσουμε σημάδια εξωγή'ι'νων στον κόκκινο πλανήτη, λέει ο επικεφαλής της διαστημικής υπηρεσίας\nΗ NASA «προχωράει» στην εύρεση ζωής στον Άρη: Δεν θα περάσει πολύς καιρός πριν εντοπίσουμε σημάδια εξωγή'ι'νων στον κόκκινο πλανήτη, λέει ο επικεφαλής της διαστημικής υπηρεσίας\nΟ διαχειριστής της NASA Jim Bridenstin έκανε τα σχόλια στην Ουάσινγκτον των ΗΠΑ\nΟ 43χρονος πιστεύει ότι βρίσκονται σε πορεία στην εξεύρεση αποδείξεων για εξωγήινη ζωή\nΈρχεται αφού η διαστημική αντιπροσωπεία ανακοίνωσε ότι εγκατέλειψε το Opportunity rover\nΗ ανακάλυψη της εξωγήινης ζωής θα μπορούσε να είναι επικείμενη, σύμφωνα με τον διαχειριστή της NASA ,Jim Bridenstine.\nΟ επικεφαλής του διαστημικού οργανισμού είπε σε ακροατήριο στην Ουάσινγκτον ότι η ομάδα εμπειρογνωμόνων του βρίσκεται στα πρόθυρα να κάνει ένα ιστορικό εύρημα.\nΟι αποστολές της ΝΑSΑ στον Άρη θα μπορούσαν σύντομα να αποκαλύψουν σημάδια της ζωής στον κόκκινο πλανήτη, ο οποίος ήταν το επίκεντρο της προσοχής εδώ και δεκαετίες.\nΤα σχόλιά του ήρθαν λίγο μετά την ανακοίνωση της διαστημικής υπηρεσίας ότι είχαν εγκαταλείψει το Mars Opportunity στον πλανήτη.\nΗ NASA σχεδιάζει να αξιολογήσει το έδαφος του Άρη για «βιογραφίες» που δείχνουν σημάδια ζωής.\n«Θα μπορέσουμε να δούμε τα δείγματα και να διαπιστώσουμε εάν υπάρχει βιολογική υπογραφή», δήλωσε ο κ. Bridenstine στα κεντρικά γραφεία της NASA.\n«Ο στόχος είναι να ανακαλύψεις τη ζωή σε έναν άλλο κόσμο. αυτό προσπαθούμε να επιτύχουμε.\n«Και εξαιτίας τόσων πολλών μεγάλων ανθρώπων σε αυτό το δωμάτιο, φίλοι, είμαστε σε καλό δρόμο για να το κάνουμε αυτό».\nΗ εμπιστοσύνη του προέρχεται από τρία προηγούμενα ευρήματα στον Άρη, την παρουσία μεθανίου και άλλων οργανικών μορίων που θεωρούνται δομικά στοιχεία της ζωής, καθώς και το νερό κάτω από τον νότιο πόλο του πλανήτη.\n«Όλα αυτά τα πράγματα συνωμοτούν για να πούμε ότι υπάρχουν πολλά που πρέπει να μάθουμε και φίλοι, θα το κάνουμε γρήγορα», πρόσθεσε ο κ. Bridenstine.\nΤο Mars 2020 Rover της NASA αναμένεται να ξεκινήσει την αποστολή του τον Ιούλιο του 2020 και αναμένεται να φτάσει στον περίφημο προορισμό του γύρω στο Φεβρουάριο του 2021.\nΝωρίτερα αυτό το μήνα, ο κ. Bridenstine επανέλαβε τα σχέδια για να επιστρέψει η NASA στο φεγγάρι μέχρι το 2028, όπου σχεδιάζουν να «μείνουν».\nΕίπε ότι σκοπεύουν να κάνουν το φεγγάρι αειφόρο για τους ανθρώπους, ώστε να μπορούν να πηγαινοέρχονται μπροστά και πίσω τακτικά.\n«Αυτή τη φορά, όταν πάμε στο φεγγάρι, θα παραμείνουμε πραγματικά. Δεν πρόκειται να αφήσουμε σημαίες και αποτυπώματα και στη συνέχεια να επιστρέψουμε στο σπίτι για να μην επιστρέψουμε για άλλα 50 χρόνια.\n«Το κάνουμε εντελώς διαφορετικό από κάθε άλλη χώρα στον κόσμο. Αυτό που κάνουμε είναι ότι το κάνουμε βιώσιμο ώστε να μπορείτε να πηγαίνετε τακτικά και μπροστά με ανθρώπους », είπε.\nΟ Πρόεδρος Ντόναλντ Τραμπ είπε το 2017, ότι θέλει να επιστρέψουν οι Αμερικανοί στο φεγγάρι και να δημιουργήσει ένα ίδρυμα εκεί για μια ενδεχόμενη αποστολή στον Άρη.\nAΠΟΔΟΣΗ ΑΠΟ ΤΗ ΒΡΕΤΑΝΙΚΗ DAILY MAIL : Corfiatiko.blogspot.com


Οι φωτογραφίες με τον Εύζωνα σήμερα στην αποπνικτική Αθήνα - Pelop.gr\nΣάββατο 17 Μαρτίου 16:35 9°-24° Πάτρα\nΟι φωτογραφίες με τον Εύζωνα σήμερα στην αποπνικτική Αθήνα\nΕίναι εκεί για να προστατεύουν την πατρίδα τους και το Μνημείο του Άγνωστου Στρατιώτη! Είναι γνωστό ότι δεν πρέπει να κουνήσουν το σώμα τους και τα άκρα τους καθόλου κατά την διάρκεια της σκοπιάς τους και όποιος και αν τους «ενοχλήσει» δεν πρέπει να ανταποκριθούν.\nΟ λόγος για τους Εύζωνες της Προεδρικής Φρουράς που με χιόνια, κρύα, βροχές και καύσωνα, είναι εκεί, παρόντες στο καθήκον τους. Με επεισόδια, μαζώξεις, διαδηλώσεις και κινητοποιήσεις είναι πάλι εκεί. Πολλές φορές οι «άτυχοι» της υπόθεσης αφού μπορεί να κινδυνέψει ακόμη και η ζωή τους.\nΗ ύψιστη τιμή του να ανήκεις στην Προεδρική Φρουρά συνοδεύεται και από πολλές δύσκολες στιγμές. Γι΄αυτό και ένας λοχίας έχει αναλάβει να τους σκουπίζει τον ιδρώτα από το μέτωπο σήμερα, αφού η ζέστη στο Σύνταγμα ήταν αποπνικτική.


Τη Λούσι Λόουλες τη γνωρίσαμε μέσα από τη σειρά φαντασίας «Ζήνα» που προβλήθηκε από το Star Channel, τη δεκαετία του ’90.\nΗ Ζήνα αγαπήθηκε ιδιαίτερα στη χώρα μας, μιας και η υπόθεση της σειράς εκτυλίσσεται κυρίως στην αρχαία Ελλάδα και στην Ιταλία (αλλά και σε άλλους αρχαίους τόπους), προσαρμόζοντας την ελληνική και ρωμαϊκή μυθολογία στις ανάγκες της, καθώς επίσης και τις μυθολογίες άλλων αρχαίων πολιτισμών, όπως της Κίνας και των Ινδιών. Η σειρά παίχτηκε μάλιστα και πολλές φορές σε επανάληψη.\nΗ μελαχρινή πρωταγωνίστρια, Λούσι Λόουλες είχε ξεχωρίσει για την εντυπωσιακή της εμφάνιση και το καλογυμνασμένο της σώμα.\nΣήμερα, 18 χρόνια μετά το τέλος της σειράς, η 51χρονη «Ζήνα» έχει αλλάξει αρκετά. Έχει βάψει ξανθά τα μαλλιά της, ενώ έχει πάρει κάποια περιττά κιλά και δύσκολα κάποιος θα την αναγνωρίσει, παραμένει όμως το ίδιο γοητευτική.\nΗ Λούσι Λόουλες όπως είναι σήμερα/ Φωτογραφία: Andy Kropa/Invision/AP


Ο Φουρθιώτης «ανακατεύει» τη ΝΔ: Από το κουκούλωμα στον έλεγχο της ζημιάς - lapolitica.gr\nΑρχική news πολιτική Ο Φουρθιώτης «ανακατεύει» τη ΝΔ: Από το κουκούλωμα στον έλεγχο της ζημιάς\nΑκόμη και τα σκληρά φιλοκυβερνητικά ΜΜΕ αναγκάζονται πλέον να αναγνωρίσουν ως «είδηση» τις εξελίξεις στην υπόθεση Φουρθιώτη.\nΑκόμη και τα σκληρά φιλοκυβερνητικά ΜΜΕ αναγκάζονται πλέον να αναγνωρίσουν ως «είδηση» τις εξελίξεις στην υπόθεση Φουρθιώτη. Από τη στιγμή που το Μέγαρο Μαξίμου αντέδρασε δείχνοντας τη Δικαιοσύνη και απεμπολώντας οποιαδήποτε πολιτική ευθύνη, έγινε σαφές ότι από τη φάση της εξαφάνισης του θέματος ο προπαγανδιστικός μηχανισμός της κυβέρνησης περνά στη φάση της διαχείρισης με το μικρότερο δυνατό πολιτικό κόστος. Ακριβώς όπως συνέβη με την υπόθεση Λιγνάδη: Στην αρχή συσκότιση/συγκάλυψη, μετά άδειασμα του πρωταγωνιστή του σκανδάλου και νίψιμο χεριών.\nΟ πρώην υπουργός Εργασίας Γιάννης Βρούτσης που έριξε τη «βόμβα» αποκαλύπτοντας την απάτη Φουρθιώτη με το πρόγραμμα ΣΥΝ-εργασία και την εισβολή στο γραφείο του με μπράβους δύσκολα θα έχει πολιτικό μέλλον στη ΝΔ, όπως ήδη συζητείται σε «γαλάζιους» κύκλους. Δεν του συγχωρούν ούτε ότι «έκανε μάγκα» τον Κ. Βαξεβάνη, μιλώντας στην εφημερίδα του ούτε ότι έβγαλε σκελετούς από το ντουλάπι δίνοντας συνέχεια σε μια υπόθεση που προσπαθούσαν να τη θάψουν.\nΤο γεγονός ότι συνεχίζει να μιλά στα ΜΜΕ για το ίδιο θέμα, δίνοντας τροφή στη συζήτηση γύρω από το σκάνδαλο, τους εξοργίζει ακόμη περισσότερο. Ο ίδιος εμφανίζεται σε συνομιλητές του πολύ σίγουρος για τον εαυτό του. Υπερασπίζεται την επιλογή του να μιλήσει, ξέρει πως δεν θα ξαναγίνει υπουργός και εργάζεται για το πολιτικό του κεφάλαιο.\nΟι παρενέργειες πολλές. Ηδη υπουργοί που έχουν προγραμματισμένες συνεντεύξεις θέτουν ως όρο, σύμφωνα με πληροφορίες, να μην ερωτηθούν για το συγκεκριμένο ζήτημα. Και μέχρι στιγμής δεν έχει βρεθεί πρόθυμος βουλευτής να δώσει απαντήσεις. Η «γραμμή» στα ΜΜΕ στα οποία το Μέγαρο Μαξίμου έχει επιρροή είναι να μην ανοίγει συζήτηση για τον Μ. Φουρθιώτη αλλά το πρόβλημά τους είναι τι θα κάνουν αν ρίξει το γάντι στέλεχος της αντιπολίτευσης που θα βρίσκεται στο ίδιο πάνελ.\nΔεν πέρασε άλλωστε απαρατήρητο ότι ο αντιπρόεδρος της Βουλής Νικήτας Κακλαμάνης είπε ότι ορθά το θέμα έρχεται στη Βουλή και περιμένει τις απαντήσεις του Μ. Χρυσοχοϊδη την Παρασκευή (σε ερώτηση του Γ. Καμίνη) σημειώνοντας ότι όσο είναι βουλευτής δεν έχει συναντήσει ξανά ανάλογη περίπτωση. Οι κακεντρεχείς στη ΝΔ λένε ότι η μύγα που τσίμπησε τον Ν. Κακλαμάνη έρχεται από την Α’ Αθήνας στην οποία εκλέγεται και όπου θα υπάρξει συνωστισμός στις επόμενες εκλογές με πρώτο βαρύ όνομα στο ψηφοδέλτιο τον Κυριάκο Πιερρακάκη.\nΕίτε έτσι είτε αλλιώς υπάρχουν αρκετοί δυσαρεστημένοι στο εσωτερικό της ΝΔ επειδή δεν αξιοποιήθηκαν στον ανασχηματισμό ή επειδή θα δυσκολευτούν να εκλεγούν ξανά λόγω νέων αφίξεων στην εκλογική τους περιφέρεια και μάλιστα εκλεκτών του Κ. Μητσοτάκη. Για όλους τους πικραμένους του κυβερνώντος κόμματος η υπόθεση Φουρθιώτη είναι ιδανικό πεδίο κριτικής μεσοπρόθεσμα. Και για το λόγο αυτό στο επιτελείο του πρωθυπουργού έχουν κάθε λόγο να ανησυχούν ότι μπορεί να προκύψει και άλλος Νικήτας Κακλαμάνης.\nΣτην πιο δύσκολη θέση όλων είναι ο διάδοχος του Γ. Βρούτση, Κ. Χατζηδάκης, στο υπουργείο Εργασίας, ο οποίος υποχρεώνεται να ασχοληθεί με τις εισπράξεις του Μ. Φουρθιώτη από το πρόγραμμα ΣΥΝ-εργασία. Με καθυστέρηση μηνών οφείλει να μαζέψει τα σπασμένα και εκτίθεται για την μέχρι τώρα αδράνεια και τη σπουδή που επιδεικνύεται μόνο μετά τις αποκαλύψεις που έκαναν οι πολιτικοί τους αντίπαλοι.\nΑμήχανη η θέση του Κ. Χατζηδάκη, αμήχανη η θέση και όλων όσοι θα υποχρεωθούν κάποια στιγμή να λογοδοτήσουν για την προστασία του Μ. Φουρθιώτη μέχρι τώρα. Ο ίδιος ο Φουρθιώτης άλλωστε προσέφυγε στο ΣτΕ για τη μείωση (και όχι διακοπή σύμφωνα με όσα αναφέρει ο δικηγόρος του) της αστυνομικής φρουράς του και αυτό δείχνει ότι δεν πρόκειται να πέσει αμαχητί. Εχει πολλά να χάσει και όπως όλα δείχνουν θα δώσει μάχη. Το ερώτημα είναι αν και πόσα πυρομαχικά έχει.\nΕπόμενο άρθρο«Εκτός γραμμής» ο Σωτήρης Τσιόδρας – Ποιοι θέλουν την Επιτροπή των Ειδικών «εξιλαστήριο θύμα»


Σταθερη αξια! - Κριτικές για Περί Ούσίας, Χαλάνδρι, Ελλάδα - TripAdvisor\nΣταθερη αξια! - Περί Ούσίας\nΝο 14 από 184 Εστιατόρια για: Χαλάνδρι\nΠερασαν ηδη δυο χρονια απο την τελευταια φορα που ειχα παει για δειπνο με φιλους σ'αυτη την ζεστη ταβερνα στο Χαλανδρι.Σημερα λοιπον την πελεξα ξανα αλλα για μεσημεριανο και εννοειται πως δεν το μετανιωσα.Χαρηκα διοτι η ταβερνα αυτη κρατα το στυλ της,διατηρει την ποιοτητα των φαγητων,και συνδιαζει πολλα πιατα νοστιμοτατα,καλο κρασακι,ωραια ελληνικη μουσικη και καλες τιμες!\nΗ ρεβυθαδα που δοκιμασα και η πατζαροσαλατα μου αρεσαν πολυ....και στο τελος το κλασσικο κερασμα,αυτη τη φορα λικερακι αρμπαροριζας.Ευγενεια και καλη διαθεση του προσωπικου ειναι επισης πολυ σημαντικα στοιχεια για ενα γευμα ηρεμο και ποιοτικο!\nΚάντε μια ερώτηση για το Περί Ούσίας\nΜε τις φίλες μου είχα να βρεθώ πολλές μέρες λόγω του πιεστικού μας προγράμματος και γι΄αυτό αποφασίσαμε να οργανώσαμε μια βραδιά γυναικών, για να χαλαρώσουμε και να πούμε τα νέα μας. Επιλέξαμε γι’ αυτό το σκοπό το Περί Ουσίας, γιατί ήταν κοντά μας και μας άρεσε ο χώρος, που ήταν κάπως γραφικός και παρείστικος. Παραγγείλαμε για αρχή μια παραδοσιακή σαλάτα, ενώ για ορεκτικό τη φρουταλιά Άνδρου και τα ντολμαδάκια γιαλατζί. Ειδικά η φρουταλιά μας άρεσε πολύ. Από τα κυρίως ζητήσαμε ένα χοιρινό κλέφτικο, ένα κοτόπουλο με μαστίχα Χίου και τα κεφτεδάκια της μαμάς. Δεν περιμέναμε ότι θα μας αρέσει τόσο η μαστίχα στο κοτόπουλο, αλλά και τα κεφτεδάκια με την πικάντικη σάλτσα ντομάτας ήταν φοβερά. Ήπιαμε τα ουζάκια μας και κουβεντιάσαμε με την ησυχία μας. Ήταν ο,τι χρειαζόμασταν για να ξεφύγουμε λίγο από την καθημερινότητα.\nΨάχνοντας με τους φίλους μου μια ταβέρνα για να φάμε, έπεσε το μάτι μας στην επιγραφή Περί Ουσίας. Μας φάνηκε ωραία η ονομασία και μπήκαμε να δούμε αν έχει και ωραίο φαγητό. Κάτσαμε δίπλα στο τζάκι και πήραμε μια δροσιστική πράσινη σαλάτα και για κυρίως μπριζολάκια περί ουσίας, μοσχάρι με πουρέ μελιτζάνας και χοιρινό κλέφτικο. Ο πουρές στο μοσχάρι ήταν πολύ γευστικός και είχε απαλή υφή, ενώ οι πιπεριές και η γραβιέρα ταίριαζαν ωραία με το χοιρινό. Ήπιαμε ουζάκι και ευχαριστηθήκαμε το γεύμα μας.\nΜας άρεσε πολύ το Περί Ουσίας κυρίως για την ευκαιρία που είχαμε να επιλέξουμε διαφορετικά ορεκτικά. Εγώ δοκίμασα την τηγανιά η οποία είχε φέτα και κρασί. Ήταν ένα πολύ νόστιμο πιάτο. Με την τηγανιά πήρα και πατάτες, με μανιτάρια ήταν συνδυασμένες και είχαν και μπέικον, τυρί και κρεμμύδι. Το χοιρινό που δοκιμάσαμε είχε πιπεριές και γραβιέρα. Οι μελιτζάνες, τα κολοκύθια και οι πιπεριές ήταν ψητές και ήπιαμε και ένα πολύ καλό κρασί Sauvignon Blanc λευκό που συνόδευε καλά το κρέας.\nεξαιρετικη απο ολες τις πλευρες\nτην επισκεφθήκαμε παραμονή των Φώτων για 2η φορά για να γιορτάσουμε γεννέθλια και συνεχίζουμε να έχουμε την καλύτερη άποψη και για το φαγητό και την εξυπηρέτηση.\nΕυχαριστούμε, Logigraf L


ΘΡΗΣΚΕΥΤΙΚΑ: Γιώργος Παπαθανασόπουλος, Η ανευθυνότητα βλάπτει σοβαρά την Ελλάδα\nΟι Αρμένιοι, φέτος, εκατό χρόνια από την έναρξη της σε βάρος τους Γενοκτονίας, τιμούν τα θύματα της και έχουν αποδυθεί σε μια έντονη προσπάθεια αυτή να αναγνωριστεί διεθνώς. Έως σήμερα 29 κράτη την έχουν αναγνωρίσει επισήμως, μεταξύ των οποίων η Ρωσία, η Γερμανία, η Ιταλία και η Βουλγαρία. Οι Αρμένιοι αναγνωρίζουν ότι Γενοκτονία υπέστησαν επίσης οι Έλληνες και οι Ασσύριοι Χριστιανοί. Οι Ασσύριοι στη Βοστόνη των ΗΠΑ ανήγειραν μνημείο για τη Γενοκτονία των συμπατριωτών τους, των Ελλήνων και των Αρμενίων, θυμάτων της Γενοκτονίας 1915-1918. Ο κ. Φίλης, μέλος της Ελληνικής κυβέρνησης την αρνείται...\nΜια υπενθύμιση στον κ. Φίλη: Στα 50χρονα από τη Γενοκτονία των Αρμενίων η εφημερίδα «Μοντ» έγραψε, στις 22 Απριλίου 1965, ότι για πρώτη φορά το δόγμα της Γενοκτονίας διατυπώθηκε και εφαρμόστηκε από τους νεότουρκους Ταλαάτ και Κεμάλ «μαθητής των οποίων υπήρξε ο Χίτλερ...». Αυτός όταν αποφάσισε να κατακτήσει την Πολωνία, το 1939, διέταξε τους στρατηγούς του να εφαρμόσουν το σχέδιο Γενοκτονίας των Ταλάτ και Κεμάλ, λέγοντας χαρακτηριστικά: «Ποιος σήμερα μιλάει για τους Αρμενίους;...».\nΑναρτήθηκε από ΘΡΗΣΚΕΥΤΙΚΑ στις 10.11.15\nΔΕΝ ΕΙΝΑΙ ΑΝΕΥΘΥΝΟΤΗΣ ΕΙΝΑΙ ΔΟΛΟΣ ΚΑΙ ΣΤΟΧΟΣ Η ΑΠΟΔΟΜΗΣΗ.\nΟ ΕΧΘΡΟΣ ΕΙΝΑΙ ΕΝΤΟΣ ΤΩΝ ΤΟΙΧΩΝ\n11 Νοεμβρίου 2015 - 9:15 π.μ.


Belus’ Tod | sonic death monkey\nΟύτε καν θα περιγράψω την κατάσταση του σημερινού black metal για να προλογίσω το κυρίως θέμα. Αυτό είναι ένα άλλο ζήτημα στο οποίο τελικά πάντα θα βαριέμαι να επεκταθώ γραπτώς. Δεν θα προσπεράσω έτσι στα γρήγορα όμως και μια κάποια εφηβική αναπόληση. Δεν υπήρξαμε tape traders διότι δεν είχαμε κάποια σοβαρή ηλικία το 1989, αλλά η πρώτη μας επαφή με τη μουσική δεν ήταν το mp3, ήταν η κασσέτα. Και σε κασσέτα τότε, νέος, περπατώντας ανάμεσα στα -ξαφνικά ψυχρά και χιονισμένα- δέντρα του προαυλίου χώρου ενός σχολείου των ΒΟΡΕΙΩΝ προαστίων, άκουγα στο μαγευτικό μου μωβ walkman το «Ragnarok – A New Beginning». Επειδή τα διαλείμματα ήταν μικρά, προσπερνούσα συχνά το «Havamal». Εδώ ακολουθούν δύο γεμάτες παράγραφοι για «σκληρή ροκ και περιθωριοποίηση». Όταν ήμουν μαθητής λοιπόν, στο σχολείο οι κόντρες ήταν οι πλέον προβλέψιμες και βαρετές, αφού από το «αγόρι-κορίτσι» περάσαμε στο «παναθηναικός-ολυμπιακός» και αργότερα στο «έλληνας-αλλοδαπός» με μια αχνή, πρώιμη και αγνή αριστεροδεξιά εσάνς. Κόντρα για Mayhem-ικούς και Burzum-ικούς δεν είχαμε όμως, και αυτό ήταν κακό, γιατί έπρεπε να στήνω θεωρητικές συζητήσεις και να ρίχνω επιχειρήματα στο τραπέζι. Χρόνια χωρίς ίντερνετ, μαθαίναμε τις κυκλοφορίες που μας ενδιέφεραν από περιγραφές παλαιότερων και κάποια δισκοπωλεία. Αυτό που με κέρδιζε τότε στα demos των Burzum ήταν αυτό ακριβώς που περιγράφει ο ίδιος ο Vikernes στο «Until the Light Takes Us», την θέλησή του δηλαδή να ηχογραφεί με τον πλήρως μη ενδεικνυόμενο εξοπλισμό. Αυτός ο ήχος ξυπνούσε κάποια πράγματα μέσα μου που δεν μπορούσα να προσδιορίσω έτσι απλά, αλλά σίγουρα του έδινα να καταλάβει. Πίστευα πως ο ΙΔΑΝΙΚΟΣ ήχος που πρέπει να ακούγεται μια κιθάρα είναι όπως «μπαίνει» κάπου στο τρίτο λεπτό του «Det Som Engang Var». Και καθόμουν εκεί στα σκαλιά και μία ragnarok, μια det som. Ωραία τα περνούσα, και όταν ήρθε ο μοναδικός «τέτοιος» παλαιότερος του σχολείου, μου έβαλε το «Ηlidskjalf», και μου το παρουσίασε ως το πιο πρόσφατο album των Burzum, και είναι έτσι διότι μόνο τέτοια όργανα του επιτρέπουν να έχει στη φυλακή, σκιάχτηκα πως δεν είχα πια να περιμένω τίποτα νέο από τον Vikernes. Άσε που σοκαρίστηκα και από τα synths, τιναφταταπράγματα. Είναι και εκείνη η παιδικονεανική αίσθηση πως αν η x κοπέλα που μας αρέσει τα φτιάξει με τον ψ τύπο που δεν μας αρέσει, θα παντρευτούν, θα κάνουν τα καλύτερα αεροναυπηγικά γαμήσια που φαντάστηκε ποτέ ο De Sade και θα μείνουν μαζί ΓΙΑ ΠΑΝΤΑ και πάει η ευκαιρία μας. Έτσι και για τον Vikernes περίπου, φανταζόμουν πως θα μείνει για ΠΑΝΤΑ μέσα, και πως όταν βγει θα είναι ένας μετανοημένος πολίτης, που κάθε σάββατο βράδυ θα βλέπει τον αντίστοιχο σπύρο παπαδόπουλο να τον γλεντάει με ανάθεση με γνήσια βουκολική Buen-ική, και να γαμάει με πιτζάμα και παντόφλες την κάποια γυναίκα του κάθε κυριακή πρωί «που τα παιδιά έχουν πάει έξω για ρούνους». Αν μη τι άλλο πιθανότερο ενδεχόμενο από το παρανοϊκό πως θα σκότωνε Και τον Snorre άμα με το καλό έβγαινε.\nΚαι ο καιρός περνούσε (πράγμα που συνεχίζει να κάνει), και αραιά και που τον ακούγαμε να δίνει κάποιες υποψίες συνεντεύξεων, κατά τις οποίες είχε έτοιμα κομμάτια στο κεφάλι του και Όταν έβγαινε θα τα ηχογραφούσε. Απέξω πάλι, συζητήσεις συζητήσεων, μια ζωή ολόκληρη έφαγα να ακούω μαλακίες για τα γεγονότα του ’93, για «τον φασίστα τον μπούρτσουμ», από ανθρώπους που ουδέποτε ένιωσαν τι κατάφερε ο τύπος με τα albums που έκανε, που ποτέ δεν είδαν πέρα από τις επιφυλλίδες του -ξεκάθαρα pop- πια ονόματός του. Η νούμερο ένα προσωπολατρεία του black metal βρήκε δεκάδες προσωπολάτρες να τον αγιάσουν, είτε επρόκειτο για ιδεολογικούς συμπορευτές (θα είχα περιέργεια βέβαια να γνωρίσω και δεύτερο τόσο αντιφατικό άνθρωπο), είτε για γκόμενες, είτε για λοιπούς τζερτζελέδες. Πιο αστεία κατηγορία -όπως πάντα- οι Ηθικοί Κατήγοροι. Δεν θα επεκταθώ διότι δεν υπάρχει χώρος για όλους αυτούς, ούτε θα βγάλω ένα απόφθεγμα για το τι κατάφερε ο Varg Vikernes με τα albums του. Δεν χρειάζονται να γίνονται όλα μεγαλεπίβολα και επιβλητικά στη ζωή μας, και άμα έρθει ακριβώς εδώ κάποιος αναγνώστης να μου πει «ούτε οι παπαριές που γράφεις τόση ώρα χρειάζονται στα αλήθεια», θα του σφίξω το χέρι και θα τον συμπαθήσω ίσως, αλλά θα συνεχίσω ακριβώς επειδή είναι Τρίτη μεσημέρι και θέλω να μιλήσω λίγο για τον Μπέλο.\nΟ Vikernes αποφυλακίζεται και δηλώνει πως το νέο του album θα είναι έτοιμο το συντομότερο δυνατόν, και δεν λέει ψέματα. Μας δείχνει το εξώφυλλο, και αλλάζει τον τίτλο του album του από «The White God» σε «Belus» επειδή μάλλον του έπρηξαν λίγο οι όσοι περίμεναν και Ήθελαν τον Vikernes να έχει αποκυρήξει την ακροδεξιά (με πιθανή ένδειξη το γεγονός πως ξανάπιασε κιθάρα) και όλη αυτή την jazz του παρελθόντος. Ο ίδιος, σαν να βρίσκεται σε δημόσιο διάλογο με τον κόσμο όλoν (δείτε το website του), αλλάζει τον τίτλο και παρουσιάζει το εξώφυλλο με το αλλαγμένο logo. Και φυσικά και κάναμε συζητήσεις με τον κόσμο, και αναρωτιόμασταν πως να ναι, και μου λέει ένας «ελπίζω να μην παίζει πάλι με synths». Δεν τα πολυαντέχω αυτά. Σαν κάποιον που φοβόταν την επιστροφή των Master’s Hammer μην είναι σαν το «Slagry». Μα είναι δυνατόν; Δεν είναι, και το amazon μας χάρισε τα samples από τα οποία δεν καταλάβαμε και τίποτα, και τελοσπάντων τώρα με το ίντερνετ έχουμε ακούσει ήδη εκατό φορές το «Belus» προτού αυτό κυκλοφορήσει. Και πάλι έλεγε αλήθεια. Δεν είπε ψέματα ο Vikernes πως υπάρχουν παλιά τραγούδια, και μάλιστα ξαναχρησιμοποιημένα. Το «Belus’ Død» είναι το ομώνυμο κομμάτι του album «Dauði Baldrs», για πρώτη φορά όπως ακριβώς το ήθελε, σαν black metal κομμάτι. Η παραγωγή του είναι όσο μπουκωμένη χρειάζεται για την ανάδειξη Τέτοιων τραγουδιών που έγραψε. Ρομαντικών, ζεστών, νοσταλγικών. H λεγόμενη «φυσική συνέχεια», που θα σας έλεγαν και οι επιδοξοι μουσικοκριτικοί. Το album που αν είχε βγει το 1997 υπό κανονικές συνθήκες, ουδείς θα είχε απορήσει ή παραπονεθεί. Λιγότερο σκληρό και επικίνδυνο. Έχουν περάσει δεκαπέντε πόσα χρόνια, και αν ο Vikernes έμεινε μέσα στο κελί του, αλλάξαν οι έξω. Πλέον το black metal το συζητάς, δεν το νιώθεις. Πλέον το Filosofem «είναι εκείνο το album που άλλαξε την ροή των παγωμένων τεκταινομένων στο black metal», δεν είναι το album που κλείνεσαι κάπου και το ακούς εξήντα φορές σερί για να πάθεις παράκρουση. Ο Varg Vikernes όμως έφτιαξε ένα τέτοιο album, ένα album που σε απομακρύνει από όλες τις συζητήσεις για αυτό και κάθεσαι και το ακούς και ψάχνεσαι να βρεις τι έγινε. Και αυτό που έγινε δεν έχει την ψυχρότητα των «Hvis Lyset Tar Oss», ναι, δεν την έχει, ούτε τα ουρλιαχτά έχει, ούτε οι εποχές σηκώνουν ηχητικές νοσταλγίες με εκατό εκατομμύρια burzum-ικά demos/albums σε εταιρίες και playlists, ακόμα και στο Wire. Το «Belus» όμως είναι η απόλυτη τέτοια, εμένα μου θυμίζει πως πρωτοένιωσα όταν πρωτοάκουσα τους Burzum και με δεδομένο πως παρόλλες τις αυξημένες απαιτήσεις που ο χρόνος μου κολλάει στο κούτελο, ακούω το «Belus» δέκα φορές τη μέρα, και κάνω γκριμάτσες στον καθρέφτη όταν παίζει το «Keliohesten» ή αλλοφρονώ με την αδιανόητη μελαγχολική επαναληπτικότητα του «Morgenrode», επαναληπτικότητα που ουδείς θα καταφέρει καλύτερα από τον Vikernes στο black metal. Ξέρω πως το «Belus» είναι για εμένα αυτό που πρέπει να είναι, και άμα σας θυμίσει σημειακά το «For All Tid» μην σκιαχτείτε. Επίσης καίγομαι να σας γράψω για το συγκεκριμένο σημείο που μπαίνει ΤΡΟΜΕΡΑ η κιθάρα στο «Kaimadalthas’ Nedstigning», αλλά ειλικρινά θα γράφω ως αύριο και κανείς δεν το θέλει αυτό. Επίσης, στην παρέα των «δεν», δεν θα επεκταθώ στην περσόνα του καθώς αυτό δεν μας απασχολεί εδώ, ούτε θα φυλάξω για το τέλος κάποιο επικό κλείσιμο με τα φύλλα στα νορβηγικά δάση που θα πεταρίζουν περήφανα για την παγωνιά που μένει ακέραιη στο βάθος του χρόνου για τους Αληθινούς ή κάτι τέτοιο. Αυτά θα μου τα πω το βράδυ που θα ξανασχοληθώ εκτενώς με το «Belus», με τα φώτα κλειστά και όπως του πρέπει.\nΈνα ευχάριστο κλείσιμο. Και Solo στο «Sverddans»;; Αίσχος! Να και το δεύτερο τέτοιο που θα λατρέψουμε, θυμίζω πως το πρώτο θεϊκό «The Dance of the Swords» βρισκόταν στο demo «The Seventh day of the Doom» των Tormentor, είναι σαραντατρία δευτερόλεπτα και δεν είναι δικό τους, καθώς το βασικό του θέμα το έχω σε ένα δίσκο του Paul Mauriat που παίζει παραδοσιακά ρώσικα (Kalinka και Katioucha και δεν συμμαζεύεται). Αν κάποιος αναγνώστης γνωρίζει κάτι παραπάνω για την original εκτέλεση θα χαρώ να με ενημερώσει.\n~ από kiwiknorr στο 23 Φεβρουαρίου, 2010.


Βεροιώτης: Η Βεροιώτισσα που μάγεψε την Ιταλία\nΗ Βεροιώτισσα που μάγεψε την Ιταλία\nΣτην χώρα του στυλ και της τέχνης βρίσκεται αυτές τις ημέρες η Αθηνά Βαφείδου. Η εκρηκτική Βεροιώτισσα, με την σπουδαία καριέρα στον καλλιτεχνικό χώρο, ταξίδεψε για επαγγελματικούς λόγους στην Ιταλία. Η εντυπωσιακή fashion blogger επισκέφθηκε το Κάπρι, ένα κοσμοπολίτικο νησί ακριβώς απέναντι από τη\nΝάπολη. Διέμεινε στο υπερπολυτελέστατο ξενοδοχείο «Grand Quisisana» και είχε διαδοχικές συναντήσεις με ανθρώπους της μόδας και του θεάματος. Η Αθηνά Βαφείδου, που το τελευταίο χρονικό διάστημα βρίσκεται μεταξύ Βέροιας, Αθήνας και μεγάλων ευρωπαϊκών πόλεων, όπως Μιλάνο, Λονδίνο,\nΒαρκελώνη και Βερολίνο, έχει δει τις μετοχές της στο καλλιτεχνικό χρηματιστήριο να έχουν εκτιναχθεί στα ύψη και οι προτάσεις συνεργασίες να διαδέχονται η μια την άλλη. Άλλωστε, διαθέτει το τρίπτυχο της επιτυχία που δεν είναι άλλο, από ομορφιά, εξυπνάδα και εμπειρία!\nστις 4/30/2019 02:16:00 μ.μ.\nΑνώνυμος 30 Απριλίου 2019 - 3:45 μ.μ.\nνικ 1 Μαΐου 2019 - 6:17 μ.μ.\nΟι αποκριες περασαν, γιατι ντυθηκε τραπεζομαντυλο??\nΑνώνυμος 12 Ιουλίου 2019 - 1:53 μ.μ.\nΠολυταλαντη!!!Ουαου!!!Ποια ακριβως πτυχια διαθετει ειπαμε;;;\nΣτη Μπαρμπούτα συνεχίστηκαν και σήμερα Κυριακή τα γυρίσματα της σειράς «Το Κόκκινο Ποτάμι», που πραγματοποιούνται αυτές τις ημέρες στη Β...


Φιλελεύθερος: Γαλάζια σφραγίδα – Αθήνα-Κάιρο αποκαθιστούν τη νομιμότητα | Liberal.gr\n* Τα όνειρα του Ερντογάν πνίγηκαν στον Νείλο. Πλήρη αλλαγή σκηνικού στην Ανατολική Μεσόγειο σηματοδοτεί η συμφωνία Ελλάδας-Αιγύπτου για την μερική οριοθέτηση ΑΟΖ με την οποία οι δύο ισχυρές χώρες της περιοχής βάζουν «αποτύπωμα» που στηρίζεται στο Δίκαιο της Θάλασσας, αποδυναμώνοντας εμπράκτως την ισχύ το παράνομου τουρκολιβυκoύ μνημoνίου. Ταυτόχρονα η αιφνιδιαστική κίνηση της Ελλάδας να προκαλέσει ισοδύναμο τετελεσμένο με την υπογραφή της Συμφωνίας, δύναται να δημιουργήσει νέα δεδομένα για το χρονοδιάγραμμα έναρξης ή μη των διερευνητικών συνομιλιών με την Τουρκία. Στο τραπέζι εναλλακτικά σχέδια αν η Τουρκία τορπιλίσει τη διαδικασία.\n- Οφέλη και ζημιές από τον διάλογο\nDebate για τα ελληνοτουρκικά. Δύο έγκριτοι πανεπιστημιακοί, οι Κ. Υφαντής και Αφ. Λαγγίδης μας διαφωτίζουν για τις τελευταίες πολυεπίπεδες εξελίξεις.\n- Ανάλυση Γ. Σεφερτζή: Τουρκία: Από τη μεγαλομανία στην αμηχανία\nΓια την Τουρκία, η κατάσταση που δημιουργείται είναι μπρος βαθύ και πίσω ρέμα. Αν παγώσει μέχρι νεωτέρας τις διερευνητικές επαφές, θα της είναι πολύ δύσκολο να βρει μια δικαιολογία που να μην την εκθέτει διεθνώς και μάλιστα στα μάτια δυνάμεων στη στήριξη των οποίων υπολογίζει. Αν προσέλθει σε αυτές ωσάν να μην έχει συμβεί τίποτε, θα αποδυναμώσει τη διπλωματική της θέση στην περιοχή.\n- Επιτελείο μάχης για την ανάκαμψη με όπλο τα 72 δισ. ευρώ\nΜετωπική με τους αντι-μεταρρυθμιστές μετά τις κυβερνητικές αλλαγές. Προτεραιότητα η σταδιακή απορρόφηση των κονδυλίων ώστε να πέσει “ζεστό χρήμα” στην αγορά και να στηριχτούν επιχειρήσεις και εργαζόμενοι.\n- Ανάλυση Β. Κοντογιαννόπουλου: H μεγάλη πρόκληση για Ευρώπη και Ελλάδα\nΈπειτα από μια δεκαετία κρίσης και παρακμής, η Ελλάδα βρίσκεται μπροστά στην πρόκληση να γυρίσει σελίδα. Δύο είναι οι προϋποθέσεις που απαιτούνται. Σχέδιο Εθνικής Ανασυγκρότησης και πρόσφορες πολιτικές συνθήκες για την εφαρμογή του.\n- Ο Τσακαλώτος, ο Πολάκης και οι άλλοι\nΠαλαιοκομματικοί, προεδρικοί, «53+», πρώην Πασόκοι και γεφυροποιοί αναζητούν ρόλο για την επόμενη ημέρα και αναμένουν το συνέδριο προκειμένου να κλείσουν ανοιχτούς λογαριασμούς\n- Συνέντευξη Γιάννης Μπούγας: Βάσει σχεδίου δρούσαν οι υπουργοί των ΣΥΡΙΖΑ-ΑΝΕΛ\nΟ βουλευτής της Ν.Δ. και πρόεδρος της Ειδικής Επιτροπής θεωρεί πως είναι «επιβεβλημένο καθήκον του κ. Παπαγγελόπουλου απέναντι στην Αλήθεια, την Ιστορία και τη Δικαιοσύνη να απαντήσει επιτέλους και στην ουσία των κατηγοριών»\n- Ο καυτός Σεπτέμβρης της Βουλής\nΥπάρχουν δικογραφίες και ανοικτές υποθέσεις στις οποίες αναφέρονται πρώην υπουργοί και στελέχη της κυβέρνησης ΣΥΡΙΖΑ - ΑΝΕΛ που βρίσκονται είτε στα συρτάρια της Βουλής είτε στη Δικαιοσύνη και θα καταστήσουν υποχρεωτική την κοινοβουλευτική διερεύνηση.\n- Μέτρα ακόμη και κάθε μέρα για να αποτραπεί το 2ο κύμα\nΣε εγρήγορση κυβέρνηση και υγειονομικές αρχές για την αύξηση των κρουσμάτων. Κρίσιμες οι επόμενες δύο εβδομάδες για την μείωση του δείκτη μεταδοτικότητας. Στο τραπέζι τοπικά lock downs, “¨μάσκες παντού” και στοχευμένες παρεμβάσεις.\n- Το κίνημα των “ξεμάσκωτων” - Του Μπάμπη ο τράχηλος μάσκα δεν υπομένει\nΕπιχειρήματα κατά του περιορισμού στην ελεύθερη διάδοση fake news, συνταγματικές παρερμηνείες, Ραχήλ Μακρή, καλλιτεχνικά μαλλιοτραβήγματα και επανασταστικός ιδεασμός συμμαχούν σε έναν υπέρ πάντων αγώνα εναντίον της μάσκας. Δηλαδή υπέρ του δικαιώματος να μολύνεις τους γύρω σου για να μη νιώσεις φιμωμένος η άβολα.\n- Η παγκόσμια κούρσα για το εμβόλιο – Πόσο κοντά βρισκόμαστε\nΔισεκατομμύρια ευρώ, εκατοντάδες ερευνητικές ομάδες και χιλιάδες επιστήμονες έχουν επιδοθυεί σε έναν αγώνα δρόμου προκειμένου να παρασκευάσουν το εμβόλιο που θα απαλλάξει την ανθρωπότητα από τη χειρότερη πανδημία των τελευταίων εκατό χρόνων. Ομως, πόσο κοντά βρισκόμαστε από αυτό το ιατρικό ορόσημο;\n- Ο Λίβανος στο χείλος του γκρεμού και της διάλυσης\nΟ Λίβανος διαθέτει μακρά προϊστορία εμφύλιων συγκρούσεων και πολέμων, ενώ αποτελεί το μεγαλύτερο ίσως εθνοτικό και θρησκευτικό αμάγαλμα στη Μέση Ανατολή. Η τραγωδία της Τρίτης μπορεί να τον οδηγήσει για μια ακόμη φορά στον γκρεμό.\n- Έφυγε ο αρχιτέκτονας, κινδυνεύει το οικοδόμημα\nΟ θάνατος του 83χρονου ηγέτη των εθνικιστ΄λων και του SDLP, Τζον Χιουμ, ο οποίος τιμήθηκε με Νόμπελ Ειρήνης το 1998, μαζί με τον συνυπογράφοντα ενωτικό Ντέϊβιντ Τριμπλ, έρχεται σε μια κρίσιμη συγκυρία για τη Βόρεια Ιρλανδία\n- Οι μνήμες και το νέο πυρηνικό “πόκερ”\nΜε τη συμπλήρωση 75 χρόνων από τον όλεθρο στη Χιροσίμα και το Ναγκασάκι, “οι αναμνήσεις ξεθωριάζουν και αυτό οδηγεί σε αυξανόμενη αφέλεια” Οι χαλαρότεροι κανόνες που ανοίγουν τις ορέξεις για επανεκκίνηση των πυρηνικών δομικών\n- Συνέντευξη Γ. Κουμεντάκης: Λέμε “όχι” στην εποχή της εσωστρέφειας\nΟ καλλιτεχνικός διευθυντής της Εθνικής Λυρικής Σκηνής μιλάει για τη νέα εποχή, τις παραγωγές που ετοιμάζει αλλά και τις “άδικες επιθέσεις”.\n- Ολυμπιακός: Ο φόβος για τον “μοιραίο” δεύτερο τερματοφύλακα\nΟ “κρύος” Αλέν χάλασε το ταξίδι των ερυθρόλευκων στην Ευρώπη. “Καληνύχτα” για το ελληνικό ποδόσφαιρο που κατρακυλά στην 18η θέση της UEFA και πέφτει στη...Γ΄Εθνική. Τι κρατάει, τι αφήνει ο Πρωταθλητής.


Γαληνός - Σκεύασμα - TAXOL 6MG/ML C/S.SOL.IN BTx1VIAL MULTIDOSE (300 MG)x50 ML - Προφυλάξεις\nΥπερευαισθησία στην πακλιταξέλη ή σε κάποιο έκδοχο, ιδιαίτερα το πολυοξυαιθυλιωμένο καστορέλαιο (βλέπε παράγραφο 4.4). Το TAXOL δεν πρέπει να χρησιμοποιείται σε ασθενείς με τιμές εκκίνησης ουδετεροφίλων ...\nΤο TAXOL πρέπει να χορηγείται υπό την επίβλεψη ιατρού πεπειραμένου στη χρήση αντικαρκινικών χημειοθεραπευτικών φαρμάκων. Επειδή μπορεί να εμφανισθούν σημαντικές αντιδράσεις υπερευαισθησίας, πρέπει να διατίθεται ...\nΕκτός εάν σημειώνεται διαφορετικά, το κείμενο που ακολουθεί αναφέρεται στη συνολική βάση δεδομένων ασφάλειας των 812 ασθενών με συμπαγείς όγκους στους οποίους χορηγήθηκε μονοθεραπεία TAXOL σε κλινικές ...\nΤο προτεινόμενο θεραπευτικό σχήμα της χορήγησης του TAXOL για τη χημειοθεραπεία πρώτης γραμμής του καρκίνου των ωοθηκών είναι το TAXOL να χορηγείται πριν από τη σισπλατίνη. Όταν το TAXOL χορηγείται πριν ...\nΔεν υπάρχουν επαρκή στοιχεία για τη χρήση της πακλιταξέλης σε εγκύους γυναίκες. Η πακλιταξέλη έχει δείξει εμβρυοτοξικότητα σε κουνέλια, καθώς και μείωση της γονιμότητας σε αρουραίους. Όπως και τα άλλα ...\nΗ πακλιταξέλη αντενδείκνυται κατά τη διάρκεια της γαλουχίας (βλέπε παράγραφο 4.3). Δεν είναι γνωστό εάν η πακλιταξέλη απεκκρίνεται στο μητρικό γάλα. Ο θηλασμός πρέπει να διακόπτεται όσο διαρκεί η θεραπεία. ...\nΔεν έχει αποδειχθεί ότι το TAXOL παρεμβαίνει στην ικανότητα οδήγησης και χειρισμού μηχανημάτων. Ωστόσο, πρέπει να σημειωθεί ότι το TAXOL περιέχει αλκοόλη (βλέπε παραγράφους 4.4 και 6.1).


Ομιλία κατά τη συζήτηση του νομοσχεδίου για το "μεσοπρόθεσμο" 28/6/2011 - Γρηγόρης Ψαριανός - Grigoris Psarianos\nΟμιλία κατά τη συζήτηση του νομοσχεδίου για το “μεσοπρόθεσμο” 28/6/2011\n29 Ιουνίου 2011 /0 Comments/in Κοινοβούλιο, Ομιλίες /by webmaster\nΤο λόγο τώρα έχει ο κ. Γρηγόρης Ψαριανός.\nΓΡΗΓΟΡΙΟΣ ΨΑΡΙΑΝΟΣ: Ευχαριστώ πολύ, κύριε Πρόεδρε.\nΠριν από τριάντα, τριάντα δύο χρόνια σε αυτή εδώ την Αίθουσα ο αείμνηστος τότε Πρωθυπουργός Γεώργιος Ράλλης είχε θυμηθεί τους Κηλαηδόνηδες, που έβγαζαν στο δρόμο σε μεγάλα τριήμερα πάρτι τη νεολαία και τους πιτσιρικάδες της χώρας. Τώρα έχετε βγάλει, το ΠΑΣΟΚ και η Νέα Δημοκρατία, σε ένα συνεχές, σε ένα διαρκές πάρτι σε όλες τις πλατείες και τους δρόμους όλης της Ελλάδας ένα ετερόκλητο πλήθος από αγανακτισμένους πολίτες, από αγανακτισμένους δικούς σας πελάτες, από αγανακτισμένους ακροδεξιούς, ακροαριστερούς, ακροανένταχτους, ακροαπολίτικους, από ανθρώπους που αισθάνονται να παραβιάζεται συνεχώς ο ζωτικός τους χώρος και το κοινό περί δικαίου αίσθημα.\nΠριν από μερικές μέρες άρχισε να ξετυλίγεται το κουβάρι των στημένων αγώνων στο σάπιο και βρώμικο ελληνικό ποδόσφαιρο. Ελπίζω να τελειώσει εδώ και το στημένο παιχνίδι που έχετε στήσει από τη μεταπολίτευση μέχρι σήμερα τα δύο κόμματα που κυβέρνησαν τη χώρα, το ΠΑΣΟΚ και η Νέα Δημοκρατία, ένα βρώμικο στημένο παιχνίδι. Πρέπει να λήξει τώρα, πριν ο Ευρωπαίος διαιτητής σφυρίξει τη λήξη του αγώνα. Πρέπει να σταματήσει εδώ αυτό το στημένο παιχνίδι των τριάντα επτά χρόνων αδιάκοπης λιτότητας: Σφίξτε το ζωνάρι, συμμαζευτείτε, μαζευτείτε. Είμαστε δύσκολα. Θα περάσουμε μία δύσκολη διετία, μία δύσκολη τετραετία, μία δύσκολη δεκαετία. Έχουμε περάσει τριάντα επτά δύσκολα χρόνια από τη μεταπολίτευση μέχρι σήμερα και τώρα είμαστε στο χείλος του γκρεμού, αν δεν έχει αρχίσει ήδη να ακούγεται ο ήχος και το ουρλιαχτό της πτώσης.\nΜας ζητάτε τώρα συναίνεση, να ψηφίσουμε το μεσοπρόθεσμο. Είναι ένα μέσο-άκρο-εκπρόθεσμο. Και η αίτησή σας και η έκκλησή σας για συναίνεση είναι άκαιρη και είναι πάρα πολύ εκτός χρόνου. Πρέπει να συναινέσετε μόνο μεταξύ σας. Πρέπει να προχωρήσετε –το λέω και μπορεί να στεναχωρηθούν διάφοροι φίλοι μου από πολλούς πολιτικούς χώρους και από την αριστερά ιδίως- από τη συγκυβέρνηση Παπανδρέου-Βενιζέλου στην επόμενη συγκυβέρνηση ΠΑΣΟΚ-Νέας Δημοκρατίας και να λύσετε εσείς το κουβάρι αυτό που εσείς δημιουργήσατε. Να πείτε ότι τα κάναμε σκατά τριάντα επτά χρόνια, θα καθαρίσουμε τώρα το βόθρο, τον υπόνομο. Θα προσπαθήσουμε να το κάνουμε. Θα προσπαθήσουμε να θέσουμε το θεσμικό πλαίσιο και τους όρους του παιχνιδιού. Ένα δίκαιο εκλογικό σύστημα. Να προχωρήσουμε σε κυβερνήσεις συνεργασίας, μετά απ’ αυτή τη φάση.\nΑυτή την κάθαρση και την εκκαθάριση πρέπει να την κάνετε εσείς τώρα. Δεν υπάρχει άλλος χρόνος. Πρέπει να σταματήσετε αυτή την έκκληση και την επίκληση στον πατριωτισμό όλων των πτερύγων, για να αναλάβουμε από κοινού, όλοι μαζί, τις ευθύνες που εσείς δημιουργήσατε κυβερνώντας αυτή τη χώρα. Δεν τη δημιουργήσαμε εμείς ή όποιοι της αριστεράς ή άλλων χώρων εντός και εκτός Βουλής, που δεν κυβέρνησαν ποτέ, που δεν ψήφισαν τερατουργήματα, που δεν ψήφισαν τερατώδεις νόμους, που δεν οργάνωσαν αυτό το αναποτελεσματικό και τεράστιο κράτος, που δεν λειτουργεί κιόλας, που δεν φόρτωσαν χρέη, που δεν επένδυσαν τα ευρωπαϊκά κεφάλαια και τα δάνεια σε παραγωγικές δραστηριότητες, αλλά όλα αυτά τα χρήματα χάθηκαν σε μαύρες τρύπες και σε τρύπιες τσέπες.\nΣε μία από τις παρθενικές ομιλίες εδώ πριν από τέσσερα χρόνια, είχα πει ότι προχωράτε με αυτές τις λογικές, παίζοντας την τσιγκολελέτα ή τις κουμπάρες το ΠΑΣΟΚ και η Νέα Δημοκρατία, στην καταστροφή της χώρας. Το είχα πει πριν από τέσσερα χρόνια. Ήρθε η καταστροφή της χώρας. Την έχετε πετύχει. Και ο κόσμος είναι ανάστατος στους δρόμους. Έχετε μόνο ένα δρόμο: Να εκτονώσετε αυτή την οργή του κόσμου και να αποκαταστήσετε, αν υπήρχε ποτέ, το κοινό περί δικαίου αίσθημα.\nΤο κοινό περί δικαίου αίσθημα, κύριε Αντιπρόεδρε της Κυβέρνησης και κύριε Υπουργέ, δεν πρόκειται να αποκατασταθεί λέγοντας ότι ήρθαμε σε συμφωνία με την ομόλογό μου της Ελβετίας.\nΘα αποκατασταθεί όταν δώσετε ονόματα και διευθύνσεις και όταν ανοίξουν οι λογαριασμοί. Όπως ανοίγουν οι λογαριασμοί του βρώμικου στημένου παιχνιδιού στο ποδόσφαιρο, να ανοίξετε τους λογαριασμούς στο βρώμικο στημένο πολιτικό παιχνίδι με το μαύρο χρήμα, με την παραοικονομία, με τις εφορίες, με τις πολεοδομίες, με τη δικαιοσύνη, με αυτές τις μονάδες καταστολής, με αυτά τα εργαλεία, που εσείς έχετε εκτροχιάσει να λειτουργούν εξωθεσμικά και εξωδημοκρατικά.\nΠρέπει να αποκατασταθεί η εμπιστοσύνη του κόσμου και δεν έχετε πολλούς δρόμους. Έχετε ένα μικρό μονοπάτι και ίσως να καταφέρετε να το πετύχετε. Δεν είμαι καθόλου βέβαιος.\nΕπειδή πολύς θόρυβος γίνεται τελευταία και με τον άλλο Αντιπρόεδρο τον κ. Πάγκαλο για όσα κατά καιρούς έχει πει, εγώ θα θυμηθώ να πω αυτό που είπε «μαζί τα φάγαμε». Είχε δίκιο ο κ. Πάγκαλος, πράγματι μαζί τα φάγαμε. Απλώς, δεν είπε όλη την αλήθεια. Δεν είπε ότι εκατό οικογένειες φάγαμε 100 δισεκατομμύρια και άλλα 100 δισεκατομμύρια σκορπίστηκαν στον υπόλοιπο κόσμο και όχι σε όλον. Δεν είπε ο κ. Πάγκαλος και κανείς από σας, ποιοι έφαγαν πόσα, πού έχουν πάει τα οκτακόσια δισεκατομμύρια –επτακόσια, εξακόσια δισεκατομμύρια- που έχουν φύγει από τη χώρα τον τελευταίο χρόνο.\nΣε καμία παραγωγική δραστηριότητα δεν επενδύσατε τα δάνεια, τα συνεχή, επαχθή και δυσβάσταχτα δάνεια, με τοκογλυφικά επιτόκια, με όρους δυσβάσταχτους και για τις κυβερνήσεις σας και για το λαό πρωτίστως, γιατί αυτός τα πληρώνει. Δεν επενδύθηκαν χρήματα σε παραγωγικές δραστηριότητες. Η Ελλάδα δεν παράγει τίποτα. Πουθενά στην Ευρώπη δεν πωλούνται ελληνικά προϊόντα. Η Ελλάδα δεν παράγει τίποτα και καταναλώνει εισαγόμενα. Έχει ένα ισοζύγιο πληρωμών τραγικό.\nΕνώ απορροφήσατε όσα απορροφήσατε σε μαύρες τρύπες και τρύπιες τσέπες, ακόμη υπήρχαν τεράστια ποσά που δεν απορροφήθηκαν σε παραγωγικές δραστηριότητες και σε έργα υποδομής.\nΜας λέτε τώρα να ψηφίσουμε ένα άλλο τερατούργημα, το οποίο όπως είπε και η κ. Θεοχάρη, η συνάδελφος από την Καρδίτσα, πραγματικά είναι η πέτρα του Σίσυφου. Lapsus linguae, είπε τη γλώσσα της αλήθεια κατά λάθος. Πράγματι, έχει δίκιο η κ. Θεοχάρη. Είναι ο βράχος του Σίσυφου. Θα τον ανεβάσουμε μέχρι τις παρυφές της κορυφής και θα ξανά κατρακυλήσει παρασύροντας και εμάς μαζί. Και άντε πάλι ξανά! Θα το υποστούμε πολλές φορές αυτό το δυσβάσταχτο βάρος να ανεβάσουμε το βράχο του Σίσυφου.\nΚαι επειδή πολλοί φίλοι μου αριστεροί και πολλοί άνθρωποι δυσαρεστούνται και πιστεύουν ότι οι τριακόσιοι είναι όλοι ίδιοι, πρέπει να μουντζώνουμε αυτούς που κυβέρνησαν τη χώρα ή τους καθρέπτες μας, διότι εμείς τους ψηφίσαμε αυτούς που κυβέρνησαν τη χώρα. Δεν μπορούμε να μουντζώνουμε το Κοινοβούλιο, ούτε μπορούμε να εκτονώνουμε την οργή του κόσμου. Κι αυτό επίσης εσείς το καθοδηγείτε, το ΠΑΣΟΚ και η Νέα Δημοκρατία και με κανάλια και με δημοσιογράφους σας. Και επειδή και οι πελάτες σας έχουν τύψεις για τις επιλογές τους και εσείς γι’ αυτά που κάνατε, θέλετε να μας πείτε ότι είναι όλοι ίδιοι. Θέλετε να διαχέονται οι δικές σας ευθύνες σε όλους τους Βουλευτές και στο πολιτικό και κοινοβουλευτικό μας σύστημα.\nΓΡΗΓΟΡΙΟΣ ΨΑΡΙΑΝΟΣ: Ένα τελευταίο. Νόμος είναι το δίκαιο του εργάτη, όπως λένε κάποιοι. Άλλοι λένε του εφοπλιστή, άλλοι λένε του κτηματομεσίτη, άλλοι λένε του δανειστή, άλλοι λένε του τοκογλύφου.\nΑγαπητοί φίλοι, νόμος είναι το δίκαιο. Δεν είναι το δίκαιο κανενός. Είναι το δίκαιο. Και δίκαιο είναι το δημόσιο συμφέρον. Και εσείς δεν έχετε καταλάβει τίποτα, ούτε ο ένας τον άλλο, ή κάνετε ότι δεν καταλαβαίνετε ο ένας τον άλλο και ούτε τον κόσμο που έχει βγει στους δρόμους. Αλλού βαρούν τα κρούταλα και αλλού χορεύει η αρκούδα.\nhttps://i1.wp.com/www.psarianos.eu/wp-content/uploads/2017/09/psarianos2_vouli_vima.jpg?fit=760%2C479&ssl=1 479 760 webmaster https://www.psarianos.eu/wp-content/uploads/2015/09/logo.png webmaster2011-06-29 08:21:532019-03-14 15:19:23Ομιλία κατά τη συζήτηση του νομοσχεδίου για το “μεσοπρόθεσμο” 28/6/2011\nΤο μεγάλο σκάνδαλο του σάπιου Ελληνικού �... Απαράδεκτη και επικίνδυνη αστυνομική βί�...


Τοποθέτηση Στ. Γκίκα στην Συνδιάσκεψη για την νέα ΚΑΠ 2023-2027 – Στέφανος Σωτ. Γκίκας\nΠραγματοποιήθηκε χθες στην Κέρκυρα υπό την αιγίδα της Περιφέρειας Ιονίων Νήσων η Συνδιάσκεψη για την Νέα Κοινή Αγροτική Πολιτική 2023-2027, στο πλαίσιο της Διαβούλευσης που πραγματοποιεί το Υπουργείο Αγροτικής Ανάπτυξης και Τροφίμων με τις 13 Περιφέρειες της χώρας.\nΣτην Συνδιάσκεψη συμμετείχαν ο Υφυπουργός Αγροτικής Ανάπτυξης, Γιώργος Στύλιος και ο Γενικός Γραμματέας Αγροτικής Πολιτικής και Διεθνών Σχέσεων, Κωνσταντίνος Μπαγινέτας, η Περιφερειάρχης Ιονίων Νήσων, Ρόδη Κράτσα-Τσαγκαροπούλου, Αντιπεριφερειάρχες, Δήμαρχοι, καθώς και οι Βουλευτές της Περιφέρειας και φορείς.\nΣτην τοποθέτησή του, ο Βουλευτής Κέρκυρας της Νέας Δημοκρατίας, Στέφανος Γκίκας, μεταξύ άλλων επεσήμανε τα εξής:\n«Η Συμφωνία για την νέα ΚΑΠ της προγραμματικής περιόδου 2023-27 αποτελεί πολύ μεγάλη επιτυχία της Ελληνικής Κυβέρνησης. Συγκεκριμένα, παρόλο που ο προϋπολογισμός της, σε σχέση με την προηγούμενη προγραμματική περίοδο, μειώθηκε κατά 10%, η Ελλάδα είναι η μοναδική χώρα που δεν έχει καμία απολύτως μείωση. Η Ελληνική Κυβέρνηση και ο Πρωθυπουργός, Κυριάκος Μητσοτάκης, διεκδίκησαν το ίδιο ακριβώς ποσό που μας αναλογούσε και την προηγούμενη περίοδο, δηλαδή 19,3 δις Ευρώ.\nΗ στήριξη και η ανάπτυξη του πρωτογενούς τομέα ήταν εξάλλου μέρος του προεκλογικού μας προγράμματος. Το Υπουργείο Αγροτικής Ανάπτυξης και Τροφίμων πραγματοποίησε Διαβούλευση με τους φορείς, τα ευρήματα του οποίου μας παρουσιάζει το Ενδιάμεσο Κείμενο Διαβούλευσης για το νέο Στρατηγικό Σχέδιο της ΚΑΠ 2023-2027.\nΑξίζει να σημειωθεί ότι η νέα ΚΑΠ ενσωματώνει τους στόχους της Πράσινης Συμφωνίας, η οποία αποτελεί την Κεντρική Αναπτυξιακή Πολιτική της ΕΕ. Σε ότι αφορά στην Αγροτική Πολιτική, έχει διατυπωθεί ο στόχος, τα τρόφιμα που παράγονται στην ΕΕ να είναι ασφαλή, θρεπτικά και υψηλής ποιότητας, ενώ η παραγωγή τους να είναι φιλική προς το περιβάλλον. Αυτό συνδέεται με την μείωση χρήσης χημικών φυτοφαρμάκων, εντομοκτόνων, λιπασμάτων, με δράσεις για την αποθήκευση και την συσκευασία, την μεταφορά κ.α.\nΗ Ευρωπαϊκή Επιτροπή έχει θέσει 9 στόχους, τους οποίους καλούμαστε να πετύχουμε μέσα από τις δράσεις του Στρατηγικού Σχεδίου. Οι στόχοι αυτοί αντανακλούν την νέα φιλοσοφία που διέπει την ΚΑΠ, που εγκαταλείπει πλέον εντελώς το μοντέλο των «σχεδόν τυφλών» επιχορηγήσεων και δίνει έμφαση στην στήριξη της πραγματικής παραγωγής, στην προώθηση της ανάπτυξης και της επένδυσης στον πρωτογενή τομέα.\nΘεωρώ ότι ορισμένοι στόχοι έχουν ιδιαίτερο ενδιαφέρον για την Περιφέρεια Ιονίων Νήσων και την Π.Ε. Κέρκυρας:\nΣυγκεκριμένα, προβλέπεται η εξασφάλιση του δίκαιου εισοδήματος για τους γεωργούς. Η χώρα μας γενικότερα, αλλά και η περιοχή μας, εξαιτίας του μικρού κλήρου, έχει πολλούς μικρούς παραγωγούς. Συνεπώς, πρέπει να δοθεί έμφαση στη δίκαιη κατανομή των κονδυλίων μέσω της ιδιαίτερης στήριξης των μικρών και μεσαίων γεωργών.\nΩστόσο, πρέπει να επισημανθεί ότι η Κυβέρνησή μας έχει δημιουργήσει το θεσμικό πλαίσιο προαγωγής των Αγροτικών Συνεταιρισμών και Ομάδων Παραγωγών (ν. 4673/2020). Σε συνδυασμό με τις κατάλληλες δράσεις, η συνύπαρξη αγροτών μπορεί λοιπόν να αναπτυχθεί περαιτέρω.\nΣημαντικός είναι επιπλέον ο στόχος της ανανέωσης του αγροτικού κόσμου, που μας αφορά άμεσα. Υπάρχει ανάγκη παροχής επιπλέον κινήτρων και ανάπτυξης περαιτέρω προγραμμάτων ώστε περισσότεροι νέοι να ασχοληθούν με τον πρωτογενή τομέα. Αυτό θα συμβάλλει στη διατήρησή του, στον εκσυγχρονισμό και στην ανάπτυξή του και κατά συνέπεια στη δημιουργία νέων θέσεων εργασίας. Συνεπώς, η ανάπτυξη «έξυπνων» και ολοκληρωμένων προγραμμάτων για την στήριξη των νέων αγροτών, θα ωφελήσει τους νέους αγρότες, τις αγροτικές περιοχές και την Οικονομία.\nΗ δράση για την κλιματική αλλαγή αλλά και η προστασία του περιβάλλοντος, είναι στόχοι που σχετίζονται άμεσα με τον πρωτογενή τομέα. Πρόκειται εξάλλου για τον τομέα που επηρεάζεται πρώτος από την κλιματική κρίση. Οι μεγάλοι καύσωνες, οι πολύ έντονες βροχοπτώσεις και θεομηνίες, όπως αυτή που ζήσαμε τον Οκτώβριο στην Κέρκυρα, καταστρέφουν τις καλλιέργειες. Συνεπώς, δράσεις που έχουν στο επίκεντρό τους το σοβαρό αυτό πρόβλημα είναι απολύτως απαραίτητες.\nΗ διατήρηση των βιοποικιλότητας, μας αφορά άμεσα στην Κέρκυρα. Ο Κερκυραϊκός ελαιώνας, που είναι το σήμα κατατεθέν του νησιού, δεν πρέπει σε καμία περίπτωση να αλλοιωθεί περιβαλλοντικά. Παράλληλα, πρέπει να διατηρηθούν και να αναδειχθούν οι ποικιλίες ελιάς που έχουμε.\nΤο Στρατηγικό Σχέδιο της Ελλάδας, θα πρέπει να επικεντρωθεί ιδιαίτερα στην αναζωογόνηση του πρωτογενούς τομέα. Όπως σε όλη την Ελλάδα, έτσι και στην περιοχή μας υπάρχουν γεωργοί που έχουν πρότυπες και σύγχρονες επιχειρήσεις, ωστόσο δεν είναι ο κανόνας. Για αυτό τον λόγο θεωρώ χρήσιμο οι οικονομικές ενισχύσεις να συσχετισθούν με προγράμματα εκσυγχρονισμού των εγκαταστάσεων, προμήθειας νέου εξοπλισμού και φυσικά, με την αξιοποίηση της νέας τεχνολογίας. Έτσι θα αυξηθεί τόσο η ποσότητα όσο και η ποιότητα της παραγωγής.»\n← Επίσκεψη Εργασίας στην Κέρκυρα του Υφυπ. Αγροτικής Ανάπτυξης Γ. Στύλιου και του Γ.Γ. Κ. Μπαγινέτα για την νέα ΚΑΠ\nΣτ. Γκίκας για Μηχανή ΕΚΑΒ στην Κέρκυρα: «Σύντομα και Προκήρυξη για Μόνιμους Διασώστες ΕΚΑΒ» →


34 καταστήματα κράτησης: «Φυλακές χωρίς φύλακες» με (π.χ) 1 φύλακα για πτέρυγα με 300-500 κρατούμενους - Φυλακές.gr\nHome / ΕΠΙΚΑΙΡΟΤΗΤΑ / 34 καταστήματα κράτησης: «Φυλακές χωρίς φύλακες» με (π.χ) 1 φύλακα για πτέρυγα με 300-500 κρατούμενους\n34 καταστήματα κράτησης: «Φυλακές χωρίς φύλακες» με (π.χ) 1 φύλακα για πτέρυγα με 300-500 κρατούμενους\nΗ φράση «φυλακές χωρίς φύλακες», προφανώς είναι υπερβολική , και ακούστηκε αρχικά υπερβολική ως απάντηση στο τηλεφώνημα προς τον πρόεδρο της Ομοσπονδίας Σωφρονιστικών Υπαλλήλων Ελλάδος, Σπ. Καρακίτσο. Δεν πρόλαβα να μιλήσω και με κατακεραύνωσε: «Πτέρυγα με300- 500 κρατούμενους στον Κορυδαλλό και 1 φύλακα στη βάρδια;».\n«Έρχονται 1.012 μόνιμες προσλήψεις σε φυλακές της χώρας εκτός ΑΣΕΠ», ανέφερε η είδηση που ανακοίνωσε η γενική γραμματέας Αντεγκληματικής Πολιτικής, Σοφία Νικολάου, η οποία έχει αντιληφθεί το πρόβλημα και αναφέρεται δικώς σε αυτό.\nΌπως είπε στόχος είναι ενίσχυση του προσωπικού των φυλακών, με το ίδιο πλαίσιο που έγιναν και οι προσλήψεις των 1.500 ειδικών φρουρών στην αστυνομία (δηλαδή εκτός ΑΣΕΠ), καθώς και οκτώ γιατρών διαφόρων ειδικοτήτων για τα Καταστήματα Κράτησης.\nΝα σημειωθεί ότι ήδη είναι γνωστές οι 258 προσλήψεις στο Σωφρονιστικό Κατάστημα Δράμας, για τις οποίες υπήρχε συζήτηση αν θα γίνουν από το ΑΣΕΠ ή απλώς με την εποπτεία του, όπως και, τελικώς, αποφασίστηκε. Επιπλέον, η κ. Νικολάου ανακοίνωσε ότι έχουν ήδη εγκριθεί 381 προσλήψεις στα υπόλοιπα Σωφρονιστικά Καταστήματα, ενώ θα εγκριθούν άμεσα και ακόμη 373 θέσεις.\nΗ ερώτηση λοιπόν που γίνεται είναι αν φτάνουν. Και η απάντηση , τώρα πλέον, είναι προφανής: Δεν φτάνουν γιατί τα πράγματα στη χώρα απλώς ουδέποτε οργανώθηκαν σε σωστή βάση και κυρίως γιατί τα μνημόνια σμπαράλιασαν τα πάντα. Ο κ.Καρακίτσος, ένας άνθρωπος ψύχραιμος και χωρίς συνδικαλιστικές ακρότητες, είναι κάθετος: «….το 2014 μετακινήθηκαν υποχρεωτικά από τους Δήμους Δημοτικοί Αστυνομικοί, οι οποίοι λίγο πριν τις Εθνικές Εκλογές του 2019 επέστρεψαν στην συντριπτική τους πλειοψηφία στους Δήμους και σε άλλες Υπηρεσίες του Δημοσίου, αφήνοντας τεράστια κενά στις Φυλακές, κυρίως στο μάχιμο φυλακτικό προσωπικό».\nΗ συνέχει όμως είναι ακόμα καλύτερη. Το 2018, επι ΣΥΡΙΖΑ, επιλέχτηκε να γίνει διαγωνισμός πρόσληψης φυλάκων, για να ενισχυθεί υποστελεχωμένο φυλακτικό προσωπικό. Το αστείο είναι πως ακόμα ο διαγωνισμός δεν εχει ολοκληρωθεί: «Ωστόσο, το κωμικοτραγικό της υπόθεσης είναι ο διαγωνισμός παρωδία 6Κ/2018 του ΑΣΕΠ για την πρόσληψη 500 περίπου υπαλλήλων, εκ των οποίων περίπου 390 φύλακες. Δυστυχώς, 2 χρόνια μετά ο διαγωνισμός δεν έχει τελειώσει και έχουν προσληφθεί προσωρινά με 8/μηνη σύμβαση για δεύτερη φορά (200) περίπου από αυτούς, ενώ είναι ορατός ο κίνδυνος να μην τελειώσει ο διαγωνισμός εντός 8μηνου, οι υπάλληλοι να μείνουν χωρίς δουλειά και οι φυλακές χωρίς προσωπικό».\nΥπάρχει όμως και κάτι άλλο που δεν λέει ο κ.Καρακίτσος. Από τους συμβασιούχους – σύμφωνα με πληροφορείς- πολλοί έχουν ήδη κοπεί στον διαγωνισμό στα αγωνίσματα , με ότι αυτό σημαίνει για το ενδιαφέρον τους στη δουλειά ή για τις αντιστάσεις σε ένα διεφθαρμένο σύστημα. Πληροφορίες αναφέρουν δε πως ο σωφρονιστικός υπάλληλος στη Χαλκίδα που συνελήφθη και προφυλακίστηκε πρόσφατα είναι τέτοια περίπτωση.\nΟ υπάλληλος την ώρα που έμπαινε στη φυλακή για να αναλάβει υπηρεσία είχε στο σακίδιό του 203 ναρκωτικά χάπια ecstasys, 10 συσκευασίες πακέτου σύνδεσης κινητής τηλεφωνίας, 10 κάρτες sim, πέντε κινητά τηλέφωνα και ισάριθμα ακουστικά!\nΤο πρόβλημα είναι ορατό δια γυμνού οφθαλμού με την έκθεση του Συμβουλίου της Ευρώπης και της αρμόδιας Επιτροπής για την Πρόληψη των Βασανιστηρίων (CPT) να είναι απολύτως ενδεικτική: Στο πόρισμα για την έρευνα που έκαναν στις Ελληνικές Φυλακές το 2019 εκτός των άλλων ευρημάτων διαπιστώνουν την «χρόνια έλλειψη προσωπικού» και ότι οι «Ελληνικές αρχές δεν είναι σε θέση να εκπληρώσουν την ελάχιστη υποχρέωσή τους να παρέχουν ασφάλεια τόσο στους κρατούμενους όσο και στο προσωπικό».\nΑναλογία σοκ και 80.000 χρωστούμενα ρεπό\nΟι αριθμοί όμως που παραθέτει ο κ.Καρακίτσος είναι σοκαριστικοί:\n-Στον Κορυδαλλό αντιστοιχεί ένας φύλακας σε κάθε πτέρυγα, όπου σε κάθε πτέρυγα μπορεί να βρίσκονται από 300 έως 500 κρατούμενους.\n-Οφείλονται 80.000 ρεπό στους υπαλλήλους!\nΠροσλήψεις υπό την επίβλεψη του ΑΣΕΠ\nΟ πρόεδρος της Ομοσπονδίας είναι σαφής πως οι προλήψεις πρέπει να γίνουν τώρα υπό την επίβλεψη και όχι μεσω ΑΣΕΠ:\n«Το σωφρονιστικό προσωπικό είναι μία πολυκλαδική υπηρεσία αποτελούμενο από υπαλλήλους διαφόρων κλάδων και ειδικοτήτων: Διοικητικοί υπάλληλοι για τις Γραμματείες, τα Λογιστήρια και τις Διαχειρίσεις των Φυλακών, κοινωνικοί λειτουργοί και ψυχολόγοι (ως ειδικό επιστημονικό προσωπικό), ελάχιστο νοσηλευτικό και ιατρικό προσωπικό για τα ιατρεία των φυλακών, και φυσικά ο κύριος πνεύμονας που είναι το φυλακτικό προσωπικό, οι φύλακες, οι οποίοι κατηγοριοπούνται σε φύλακες, υπαρχιφύλακες και αρχιφύλακες.\nΗ υποστελέχωση όλου του προσωπικού είναι ένα από τα σοβαρότερα και ουσιαστικότερα προβλήματα του σωφρονιστικού συστήματος. Διαχρονικό πρόβλημα, που όμως τα τελευταία χρόνια έχει οξυνθεί εξαιρετικά και σε λίαν επικίνδυνο βαθμό. Διορισμοί σωφρονιστικών υπαλλήλων έχουν να γίνουν από το 2009! Έκτοτε, υπήρξαν αθρόες συνταξιοδοτήσεις συναδέλφων, κυρίως εν μέσω μνημονίων, ενώ νέες φυλακές και νέες πτέρυγες άνοιξαν και λειτούργησαν χωρίς να γίνουν προσλήψεις.\nΌλα τα παραπάνω πρακτικά μεταφράζονται σε πλήρη υποστελέχωση έως διάλυση προσωπικού στις Φυλακές. Στην Φυλακή Κορυδαλλού, την μεγαλύτερη φυλακή της Χώρας συνήθως αντιστοιχεί ένας φύλακας σε κάθε πτέρυγα, όπου σε κάθε πτέρυγα μπορεί να βρίσκονται από 300 έως 500 κρατούμενους.\nΣτην Φυλακή της Λάρισας, την δεύτερη μεγαλύτερη φυλακή της Χώρας, για 710 κρατούμενους αντιστοιχούν 67 φύλακες μοιρασμένοι σε 4 βάρδιες και σε όλα τα πόστα ελέγχου της Φυλακής και στους οποίους οφείλονται περίπου 5.000 ημερήσιες αναπαύσεις (ρεπό).\nΤα ίδια και χειρότερα στην Φυλακή της Νιγρίτας Σερρών όπου για 750 κρατούμενους, το μάχιμο φυλακτικό προσωπικό είναι περίπου 40 φύλακες, στην πλειοψηφία τους νέοι υπάλληλοι.\nΑυτή η εικόνα παρατηρείται στην πλειοψηφία των Φυλακών, όπου συνολικά στους συναδέλφους μας οφείλονται πάνω από 80.000 ημερήσιές αναπαύσεις (στοιχεία ΟΣΥΕ). Αυτό σημαίνει υπερεργασία, πολλές φορές απλήρωτη, ενώ το γεγονός αυτής της υπερεργασίας, της υποστελέχωσης, μαζί με τις άθλιες συνθήκες εργασίας (βία, απειλές, ανθυγιεινό περιβάλλον κτλ.) έχουν οδηγήσει πολλούς συναδέλφους μας αντιμέτωπους με το φαινόμενο του burnout και της ψυχολογικής κατάρρευσης.\nΠροσφάτως, η αρμόδια Γενική Γραμματεία Αντεγκληματικής Πολιτικής ανακοίνωσε την πρόθεση του Υπουργείου μας να παραληφθεί εντός του μηνός και να λειτουργήσει εντός του έτους η Φυλακή της Δράμας. Δεν αναφέρει όμως με τι προσωπικό.\nΟι προσλήψεις στις Φυλακές είναι απαραίτητες και αναγκαίες. Υπό την εποπτεία του ΑΣΕΠ και με κριτήρια όπως οι διαγωνισμοί του 2005, του 2007 και του 2009. Με απαραίτητη την μοριοδότηση της εντοπιότητας και διαδικασία διαφανή και γρήγορη».


Ευχές του Πατριάρχη Μόσχας στον Μακ. Αρχιεπίσκοπο Αναστάσιο - Ορθοδοξία News Agency\nHome \_ Πατριαρχεία \_ Πατριαρχείο Μόσχας \_ Ευχές του Πατριάρχη Μόσχας στον Μακ. Αρχιεπίσκοπο Αναστάσιο\n22/01/2021 23/01/2021 Στον Μακαριώτατο Αρχιεπίσκοπο Τιράνων, Δυρραχίου και πάσης Αλβανίας κ.κ. Αναστάσιο ευχήθηκε για την ονομαστική του εορτή σήμερα ο Μακαριώτατος Πατριάρχης Μόσχας κ.κ. Κύριλλος, γράφοντάς του τα εξής: «Πολυαγαπημένε εν Χριστώ Αδελφέ! Την ημέρα μνήμης του μάρτυρα Αναστασίου του Πέρση σας χαιρετώ και σας εύχομαι εκ βάθους καρδίας για το όνομά σας. Ακολουθώντας το παράδειγμα αυτού...\n22 Ιανουαρίου, 2021 - 19:45\nΤελευταία ενημέρωση: 23/01/2021 - 0:41\nΣτον Μακαριώτατο Αρχιεπίσκοπο Τιράνων, Δυρραχίου και πάσης Αλβανίας κ.κ. Αναστάσιο ευχήθηκε για την ονομαστική του εορτή σήμερα ο Μακαριώτατος Πατριάρχης Μόσχας κ.κ. Κύριλλος, γράφοντάς του τα εξής:\nΕτικέτες: Αρχιεπίσκοπος Τιράνων Δυρραχίου και πάσης Αλβανίας, ΕΥΧΕΣ, ΠΑΤΡΙΑΡΧΗΣ ΜΟΣΧΑΣ, Πατριάρχης Μόσχας Κύριλλος\n«Όψεις και πρόσωπα του ’21 στο έργο του Ντίνου Κονόμου»\nΠατριαρχείο Μόσχας Βάρος στις θεολογικές σπουδές δίνει το Πατριαρχείο Μόσχας\nΑρχιεπισκοπή Αυστραλίας «Η Εκκλησία περιμένει με την μετάνοια όλα τα παιδιά της»\nΙ.Μ. Δράμας Τιμήθηκε η μνήμη της Γενοκτονίας του Θρακικού Ελληνισμού